Oblačno sa snegom, temperature do 2 stepena\nU Novom Sadu će danas biti umereno do potpuno oblačno uz mogućnost kratkotrajnog snega. Vetar slab i umeren, severni, severoistočni. Jutarnja temperatura oko nule, a najviša oko dva stepena.\nPoslovno udruženje Žitounija optužilo je makedonske vlasti da su nedavno uvedenim merama učinile da uvoz brašna iz Srbije bude gotovo neisplativ, piše Politika.\nVojvodina zapažena na turističkoj mapi zemlje i regiona\nNa štandu Turističke organizacije Vojvodine, u okviru međunarodnog Sajma turizma koji se održava u Beogradu, predstavljeno je izdanje magazina Hello! Travel Vojvodina, štampano na srpskom i engleskom, na 244 stranice. O njemu su govorili: pokrajinski sekretar za privredu i turizam, Ivan Đoković i Robert Čoban, u ime izdavača.\nPočeo 46. Međunarodni filmski festival - Fest\nProjekcijom filma Tri bilborda ispred Ebinga u Misuriju Martina Mekdone i uručenjem Beogradskog pobednika za izuzetan doprinos filmskoj umetnosti mađarskom reditelju Ištvanu Sabu, večeras je u Sava Centru počeo 46. Fest.\nPrvi poraz Srbije u kvalifikacijama za Svetski šampionat\nReprezentacija Srbije doživela je prvi poraz u kvalifikacijama za Svetski šampionat, pošto je u Frankfurtu izgubila od selekcije Nemačke rezultatom 79:74 (20:25, 20:16, 17:18, 22:15).\nZorana Arunović i Damir Mikec osvojili su srebrne medalje u disciplini mešoviti parovi na Evropskom prvenstvu u streljaštvu. Oni su branili titulu na šampionatu u mađarskom Đeru, a sada su zlato prepustili paru iz Rusije.\nVoždovac bolji od Napretka na "krovu"\nFudbaleri Voždovca pobedili su na svom terenu Napredak 3:2 (2:1) u uvodnoj utakmici 24. kola Superlige Srbije.\nMinistarka za evropske integracije Jadranka Joksimović izjavila je danas u Banjaluci da je Srbija kao trenutni lider u procesu evropskih integracija konstruktivna i spremna da pomogne susednim zemljama i naglasila da će srpsko ministarstvo pomagati i dalje BiH na pripremi odgovora za upitnik Evropske komisije.\nSvečanom sednicom u Gradskoj kući u Novom Sadu obeležen je 23. februar, Dan izbora prvog Nacionalnog savita, jedan od četiri nacionalna praznika Bunjevaca. Da podsetimo 23. februara 2003. godine osnovan prvi Nacionalni savet bunjevačke nacionalne manjine i tada su postavljeni temelji bunjevačke nacionalne zajednice.\nVulin na stogodišnjici Crvene armije\nVek od formiranja Crvene armije obeležen je brojnim svečanostima u Moskvi. Osim ministra Vulina, gosti ruskog predsednika Vladimira Putina bili su ministri odbrane više zemalja. Crvenu armiju su tokom Ruskog građanskog rata 1918-te, formirali boljševici.\nSrbija među zemljama koje najviše koriste sredstva EU\nSrbija je jedna od zemalja koja najviše koristi pretpristupna sredstva Unije, rekla je šefica pregovaračkog tima Srbije sa Evropskom unijom Tanja Miščević, na konferenciji povodom realizacije prekogranične saradnje Hrvatska-Srbija.\nU Srbiji je od oktobra prošle godine do danas, uključujući i teritoriju nadležnosti Zavoda za javno zdravlje Kosovska Mitrovica, registrovano ukupno 2.607 slučajeva malih boginja, saopštio je Institut za javno zdravlje Srbije Dr Milan Jovanović Batut.\nOčajna Zvezda izgubila od Bamberga\nKošarkaši Crvene zvezde izgubili su večeras od nemačkog Bamberga 86:62 (21:23, 25:13, 23:9, 17:17) u utakmici 23. kola Evrolige.\nSrednjoškolac uboden nožem u leđa za vreme odmora\nUčenik star 17 godina danas je napadnut i uboden nožem u leđa u blizini Elektrotehničke škole Rade Končar, na Paliluli tokom školskog odmora, preneli su beogradski mediji.\nTusk: Britanska vizija posle Bregzita - čista iluzija\nPredsednik Evropskog saveta Donald Tusk izjavio je danas da je pogled Britanije na njene buduće odnose sa Evropskom unijom, posle Bregzita, zasnovan na čistoj iluziji.\nUskoro deklaracija o opstanku srpskog naroda\nPremijerka Republike Srpske Željka Cvijanović najavila je večeras da će Deklaracija o opstanku srpskog naroda biti usvojena uskoro, narednih meseci i da će ona definisati na koji način će Srpska i Srbija zajednički kao jedinstveni nacionalni korpus nastupati i razvijati se.\nEU odustaje od sastanka s Erdoganom zbog gasa kod Kipra?\nEvropska unija je danas upozorila Tursku da, ako njena mornarica ne prestane da sprečava istraživanja nalazišta prirodnog gasa kod Kipra, lideri Unije bi mogli odustati od sastanka sa turskim predsednikom Redžepom Tajipom Erdoganomm, najavljenog za kraj marta.\nDve dramske premijere u SNP-u početkom marta\nU Srpskom narodnom pozorištu u toku su probe na dvema dramskim predstavama čije će premijere biti početkom marta - Pravi Zapad Sema Šeparda i Ilustrovana enciklopedija nestajanja Božidara Kneževića.\nKrajinović bez polufinala u Marselju\nSrpski teniser Filip Krajinović nije uspeo da se plasira u polufinale turnira u Marselju, pošto je izgubio od Francuza Luke Puja 7:6 (7:5), 3:6, 6:4.\nAmbasada SAD u Crnoj Gori nastavlja s radom\nAmbasada SAD u Podgorici, na koju je u noći između srede i četvrtka bačena bomba, danas je saopštila da nastavlja s radom i da će konzularne usluge biti dostupne od ponedeljka.


ELEMIR: Katastrofalan pomor ribe u Tisi – ZELENE NOVINE\nSituacija jer strašna, mi smo uspeli tek deo ribe da izvadimo. Desilo se to da je voda naglo opala i sad praktično imamo veću koncentraciju ribe, pa je došlo do njenog velikog pomora, kaže Dušan Ćurguz iz Udruženja ribiolovaca iz Elemira\nHoror u Tisi …\nELEMIR – U staroj Tisi kod Elemira došlo je do velikog pomora ribe. Kako je rekao Dušan Ćurguz iz Udruženja ribiolovaca iz Elemira, ribolovci su juče pokušavali da spasu deo ribe, ali su učinci neznatni zbog, kakao je naveo „katstrofalnog pomora“.\nOn je kazao i da bi danas trebalo da počne ozbiljnija akcija na čišćenju ovog lokaliteta, koje je inače staro prirodno mrestilište, jer očekuju dolazak nadležnih ribočuvara.\n„Situacija jer strašna, mi smo uspeli tek deo ribe da izvadimo. Desilo se to da je voda naglo opala i sad praktično imamo veću koncentraciju ribe, pa je došlo do njenog velikog pomora“, rekao je Ćurguz.\nOn je kazao i da su iz lokalnog ribolovačkog udruženja pre dva ti meseca upozorili Ribolovački savez Vojvodine da bi moglo doći do ovakve katastrofe, ali da očigledno njihove akcije nisu bile dovoljne da pomor spreče.


RTCG - Radio Televizija Crne Gore - Nacionalni javni servis :: Društvo :: Raspisan konkurs za master studije, prijave elektronski\n28. 09. 2020. 10:27 >> 10:26 0\nRaspisan konkurs za master studije, prijave elektronski\nKonkursom je predviđeno1.995 mjesta, na 17 fakulteta, odnosno 73 studijska programa.\nPrijave će se predavati elektronskim putem, 1. i 2. oktobra do 18 sati, od kada će sistem biti zatvoren. Kandidati su obavezni da pošalju i originalna dokumenta, isključivo putem pošte.\nRaspored polaganja prijemnog ispita kojim se definiše način provjere znanja na prijemnom ispitu (u pisanoj i/ili usmenoj formi) biće istaknut na oglasnoj tabli i internet stranici organizacione jedinice, a organizovaće se 5. i 6. oktobra.\n"Sadržinu i strukturu prijemnog ispita utvrđuje organizaciona jedinica. Informacija o načinu polaganja, strukturi i sadržini prijemnog ispita objavljena je na oglasnoj tabli i internet stranici organizacione jedinice", saopšteno je iz UCG.\nUpis kandidata i izdavanje uvjerenja izvršiće se zaključno sa 10. oktobrom, prema rasporedu organizacionih jedinica.\nImajući u vidu aktuelnu situaciju i mjere koje se preduzimaju radi prevencije i sprečavanja širenja Kovid-19, u skladu sa važećim naredbama Ministarstva zdravlja i preporukama Instituta za javno zdravlje Crne Gore, Univerzitet Crne Gore se oprediijelio za organizaciju upisa elektronskim putem.


Pokušaj pljačke u zgradi kod Palate Republike | Banja Luka 24 sata\nHome Crna hronika Pokušaj pljačke u zgradi kod Palate Republike\nPokušaj pljačke u zgradi kod Palate Republike\nPolicija traga za lopovima koji su tokom vikenda pokušali da opljačkaju stan B. I. u banjalučkoj Ulici Bana Lazarevića, saznaje Srpskainfo.\nZanimljivo je da su se lopovi odlučili za ovu pljačku, iako je zgrada udaljena svega nekoliko metara od Palate Republike, ali i zgrade Republičkog javnog tužilaštva.\n– Lopovima očigledno nije predstavljalo problem što je stan koji su namjeravali opljačkati u neposrednoj blizini institucija koje su svakodnevno pod budnim okom policije – ispričao je stanar, koji je želio ostati anoniman.\nIz Policijske uprave Banjaluka su potvrdili da je prijavljeno krivično djelo, ali da je sve ostalo u pokušaju.\n– Policiji je prijavljeno da je nepoznata osoba ili više njih u periodu od 29. januara do 2. februara pokušala opljačkati stan vlasništvo B. I. u Ulici Bana Lazarevića u Banjaluci – izjavila je portparol Policijske uprave Banjaluka Marija Markanović.


Avgust u Požegi – mjuzikl za decu, kabaretska predstava, koncerti… - POŽEGA ONLINE\nSportsko-kulturni centar pripremio je za početak avgusta nekoliko zabavnih sadržaja. Već prvog dana narednog meseca na gradskom bazenu biće odigran interaktivni mini mjuzikl za decu. Predstava „Baš čarobna frula“ donosi mališanima priču o stvaralaštvu i delima Volfganga Amadeusa Mocarta. Okupljene će zabavljati Nikola Ugrinović i Nađa Đoković, Užičanka čija je pesma o karantinu uz Mocartovu muziku prošle godine za kratko vreme postala hit na društvenim mrežama.\nZa stariju publiku u planu je, 5. avgusta, kabaretska predstava ”Ljubavni vremeplov”. Pozorišni komad govori o ljubavima najistaknutijih srpskih ličnosti poslednjih 200 godina, od Hajduk Veljka i Čučuk Stane, preko Alekse Šantića, Desanke Maksimović, pa sve do Dragana Nikolića i Milene Dravić. Predstava je zasnovana na istorijskim činjenicama, a svaka priča praćena je muzikom iz tog vremena.\nMarko Maćić, direktor Sportsko-kulturnog centra, kaže, za naš radio, da su odlučili da iskoriste lepo vreme i što više dešavanja organizuju na otvorenom. “Ljubavni vremeplov” biće odigran na gradskom trgu. Ubrazo nakon toga na istom mestu biće održan koncert grupe Divanhana.


Petoro deportovanih bili su radnici škola Mehmet Akif (Foto: Učenici Mehmet Akif koledža sa fotografijama uhapšenih)\nHapšenje i deportacija šestorice turskih državljana sa Kosova u Tursku i dalje ostaje nerazjašnjeno. Kosovska opozicija sakupila je potpise 40 poslanika koji zahtevaju da se o tom, kako su nazvali, skandalu nezakonite deportacije, raspravlja u sredu, 4. aprila, što treba da potvrdi predsedništvo Skupštine Kosova.\nAnalitičari kažu da kosovski rukovodioci koji tvrde da ništa nisu znali, moraju da odgovore na pitanje kako to može da im neko otme pravo vođenja države a da o tome ništa ne znaju.\nPremijer Kosova Ramuš Haradinaj je u intervjuu za Glas Amerike tajnu deportaciju turskih državljana opisao kao "krađu". On je ponovio da nije bio obavešten o tome, da i dalje postoje mnoge nejasnoće, ali i da ne želi da prejudicira ko je to naredio.\n"Dakle, zbog ubrzane procedure ukidanja boravišne dozvole, tajne deportacije o kojoj ja nisam bio informisan, doneo sam odluku o razrešenju dužnosti ministra policije i direktora Obaveštajne agencije... Kosovo je preduzelo najveće moguće korake i razrešilo glavne ljude iz oblasti bezbednosti, odnosno one koji su odgovorni, ali smo takođe otvorili i sveobuhvatnu istragu u vezi ovog slučaja", kazao je Haradinaj.\nHapšenje i deportacija turskih državljala sprovedena je u koordinaciji kosovske Obaveštajne agencije sa turskom, što je potvrdio i turski predsednik Redžep Tajip Erdoan, koji je zamerio Haradinaju na smeni dvojice kosovskih zvaničnika, navodeći da će za to "platiti", ali i poručivši da ovo nije ni prva ni poslednja akcija hapšenja Gulenovih sledbenika.\nHaradinaj je ponovio da ne razume izjave turskog predsednika, te ponovio da se Kosovo ne meša u unutrašnja pitanja Turske i da niko nema pravo da odlučuje oko kosovskih pitanja.\nOtvorili smo sveobuhvatnu istragu u vezi ovog slučaja: Ramuš Haradinaj\nDirektora Obaveštajne agencije inače imenuju i razrešavaju predsednik zemlje i premijer. Još, međutim, nije stigla saglasnost predsednika Tačija za njegovo razrešenje. Inače, direktor ove agencije, po zakonu, informiše i dostavlja obaveštajne podatke vezane za bezbednost zemlje i predsedniku i premijeru Kosova.\nGovoreći o razlozima deportacije turskih državljana, a na osnovu izveštaja Kosovske obaveštajne agencije, predsednik Kosova Hašim Tači rekao je da je njihovo nezakonito delovanje predstavljalo rizik po nacionalnu bezbednost Kosova. Petoro uhapšenih i deportovanih su inače bili radnici privatnih škola na Kosovu pod nazivom Mehmet Akif.\nIako je Tači rekao da je izveštaj agencije bio detaljan, on je dodao da Agencija i Ministarstvo unutrašnjih poslova trebaju do kraja da pojasne detalje i postupke, te da u slučaju da je bilo povreda, odgovorni moraju da polažu račune. Tači je kazao da je linija između tretiranja nacionalne bezbednosti i zaštite ljudskih prava i sloboda stalna problematika u demokratskim državama.\n"Kosovo u tom smislu ne može da predstavlja izuzetak, jer se terorističke i špijunske aktivnosti u našoj zemlji, kao i u ostalim demokratskim zemljama, vrše u najsofisticiranijem mogućem obliku", kazao je Tači.\nOvo ne kažem, dodao je on, da bih opravdao neki protivzakoniti postupak organa koji čuvaju nacionalnu bezbednost Kosova, "već da bih pojasnio koliko je teška borba protiv terorizma, fundamentalizma i sprečavanja špijunskih aktivnosti u našoj zemlji".\nPredsednik Skupštine Kadri Veselji kazao je da je deportacija turskih državljana bila "greška" koja se više neće ponoviti.\nLjimaj: Kosovo sa svima želi dobre odnose, ali nikome neće biti vazal\nGlavni i odgovorni urednik dnevne novine Koha Ditore Agron Bajrami kaže da je jasno da se ova deportacija nije smela dogoditi, jer je Kosovo time prekršilo međunarodne konvencije i pokazalo da ima problem sa unutrašnjom demokratijom i poštivanjem prava građana.\n"Ko je u stvari naredio? Ja nisam siguran koliko ljudi veruje našim liderima kada kažu da ništa nisu znali. Ako nisu ništa znali onda jer red da oni odgovaraju - kako to može da im neko otme pravo vođenja države a da o tome ništa ne znaju? A ako su znali, bilo ko od njih, onda su oni direktno saučesnici celog ovog skandala koji, još jednom, nije trebao da se desi na Kosovu koje sebe smatra demokratskom državom u kojoj vlada zakon", izjavio je Bajrami za Radio Slobodna Evropa.\nRazjašnjenje ovog slučaja nije dovoljno bez preduzimanja odgovarajućih zakonskih mera protiv onih koji stoje iza njega, kaže on. Ovim slučajem, dodaje Bajrami, Kosovo ugrožava i svoj put ka viznoj liberalizaciji sa EU.\n"Mi smo pokazali da nam evropski standardi uopšte nisu važni kada treba da odradimo nešto što je očigledno u korist Republici Turskoj. Ko je to uradio i zašto, to ostaje da se vidi, ali nije samo dovoljno da se razjasni već zbog toga mora i da se odgovara", ističe on.\nPorodice uhapšenih zahtevaju istragu i iniciranje krivičnog postupka kako bi se odgovorni suočili sa pravdom\nPorodice uhapšenih na Kosovu saopštile su da su tek nakon 48 sati od hapšenja mogli da potvrde da se uhapšeni nalaze u Turskoj, preko advokata koji su im dodeljeni. Od kosovskih institucija zatražili su da se u potpunosti rasvetli slučaj hapšenja, razlog ukidanja boravišne dozvole, samo hapšenje i ko ih je uhapsio, kome su predati, vreme deportacije i drugo. Takođe zahtevaju parlamentarnu istragu i iniciranje krivičnog postupka kako bi se odgovorni suočili sa pravdom.\n"Porodice nezakonito deportovanih osećaju se da su pod rizikom jer se svakog trenutka mogu kidnapovati i predati Turskoj bez obzira što zakonski uredno žive na Kosovu i nisu počinili nikakvo krivično delo bilo na Kosovu ili u Turskoj", kazao je u utorak u Prištini njihov advokat Ljeutrim Sulja.


Stejt department: Rusija širi onlajn dezinformacije preko mreže portala | Novinska agencija Beta\nSVET | 06.08.2020 10:00 > 06.08 10:13\nRusija koristi dobro razvijenu onlajn operaciju koja uključuje jedan broj vebsajtova preko kojih deluje da izazove konfuziju oko korona virusa šireći teorije zavere i dezinformacije, navodi američki Stejt department u izveštaju.\nOvakav nalaz objavljen juče redak je za administraciju predsednika Donalda Trampa koja je oprezna u optuživanju Kremlja za kampanje dezinformacija, posebno oko američkih izbora, navodi agencija AP.\nStejt department je u izveštaju izneo detalje o ciklusu dezinoformacija koji podržava Rusija i kojim se onlajn šire lažne informacije preko mreže portala. Napori Kremlja u poslednje vreme najviše su usmereni na teorije zavere oko pandemije, pokazuje izveštaj.\nTe onlajn medijske kuće izgleda kao da su nezavisne od ruske vlade ali u stvarnosti služe kao "sredstvo povezivanja" izmedju Kremlja i medija koje finansira ruska država koji često promovišu iste dezinformacije svojim kanalima, rekla je Gabrijel.\n"Zato su efikasne. Teško je za prosečnu osobu koja gleda onlajn kad vidi ove sajtove da prepozna povezanost sa Rusijom", rekla je Gabrijel.\nRusija stalno demantuje američke tvrdnje da je iza onlajn kampanja dezinformacija, još prošle nedelje je za slične tvrdnje rečeno da je to "uporna fobija".\nPortali koje je Stejt department identifikovao promovisali su teorije zavere koje tvrde da je Kovid-19 stvoren u laboratoriji kao biološko oružje, da Bil Gejts planira da upotrebi pandemiju kao izgovor da ubaci mikročip u ljude i da su planovi za vakcinu za korona virus samo način da farmaceutske kompanije zarade. Ne pružaju se nikakvi dokazi iza tih tvrdnji.\nJedan od sajtova, Global riserč (Global Research) sa sedištem u Kanadi je sakupio gotovo 300.000 pratilaca preko Fejsbuka. Vebsajt redovno objavljuje članke od izmišljenih likova koje je kreirala ruska vojna obaveštajna služba GRU. Naslov na jednom nedavnom članku ukazuje da je korona virus potekao iz SAD, i taj članak je jedan kineski portparol preneo preko Tvitera dok Tviter nije skinuo tu poruku.\nDrugi vebsajt NewsFront sebe predstavlja kao "alternativni" izvor vesti za zapadne korisnike, uprkos izveštajima da ga finansira Kremlj i da je registrovan kod ruske vlade, navodi se u izveštaju Stejt departmenta. Fejsbuk je uklonio desetine naloga i stranica povezanih sa tim vebsajtom u aprilu zbog netačnosti.\nVećina drugih vebsajtova su marginalni, sa malim brojem pratilaca i člancima koji govore o teorijama zavera o korona virusu koje samo dele desetine ljudi, navodi Stejt department.


Pre svega želim da vas pozdravim i poželim sve najbolje, mnogo sreće, uspeha i zdravlja!\nTakođe, pozivamo vas i da svoje tekstove šaljete mr Aleksandri Mirković, koja će biti urednik prvog Zbornika Srpskog naučnog centra, novog naučnog časopisa koji pokreće Srpski naučni centar.\nIsto tako, pozivamo sve koji su zainteresovani da putuju u Jasenovac (zajedno sa obilaskom više srpskih manastira), povodom obeležavanja dana jasenovačkih velikomučenika (kreće se 12. septembra uveče, a povratak je tokom noći između 13. i 14. septembra), da se jave što pre, kako bismo mogli da im obezbedimo mesta.\nNa kraju, ovom prilikom najsrdačnije čestitamo našem članu Dragoljubu Trindiću na dobijanju izuzetno vredne međunarodne nagrade za slikarstvo, kojom se ovaj samouki umetnik i definitivno uvrstio u red naših vrhunskih slikara! 19. septembra će slikarstvu Dragoljuba Trindića biti posvećeno i veče u organizaciji našeg centra, a u prostorijama Ujedinjene Srbije na Novom Beogradu.\nDragi članovi i saradnici Srpskog naučnog centra, još jednom vas najsrdačnije pozdravljam i pozivam da podržite rad našeg udruženja!\nCopyright © 2020 Српски научни центар.


Prijeti kolaps penzijskog sistema: Broj penzionera sve bliži broju zaposlenih – The PRESTIGE\nBroj penzionera u Bosni i Hercegovini ubrzo se približava ukupnom broju zaposlenih pa entitetskim penzijskimm sistemima prijeti kolaps ukoliko s takav trend nastavi, objavio je Avaz prenoseći posljednje dostupne statističke pokazatelje.\nPenzioneri u BiH primanja ostvaruju iz fondova za koje su nadležni entiteti a iz Federacije BiH i Republike Srpske stigli su pokazatelji kako je ukupni broj osoba kojima isplaćuju penzije u proteklih pet godina povećan za 50 hiljada. U Federaciji BiH je u aprilu registrirano oko 417 hiljada penzionera, što je za oko 34 hiljade više nego prije pet godina, dok u Republici Srpskoj penzije prima oko 263 hiljade penzionera što je povećanje za oko 16 hiljada u odnosu na april 2014. godine.\nU oba entiteta zaposlenih iz čijih se doprinosa i osiguravaju penzije je oko 860 hiljada. Iz Fonda penzijskog osiguranja Federacije BiH upozorili su kako je stanje kod njih zabrinjavajuće i lošije od službene statistike jer se u zaposlene ubrajaju hiljade uposlenika u državnoj administraciji i javnim tvrtkama koji se vode kao „višak“ i koji ne stvaraju novu vrijednost nego su „zbrinuti“ kroz zapošljavanje na nepotrebnim i izmišljenim poslovima.\nKako piše Avaz, BiH trenutno nema rješenje za problem naglog povećanja penzionera i omjera u odnosu na zaposlene jer je radnika u toj zemlji sve manje zbog masovnoga odlaska u evropske zemlje.\nZbog tog negativnog trenda, ali i ogromnih dugovanja po osnovu uplata doprinosa u čemu prednjače državna poduzeća, stručnjaci predviđaju i totalni kolaps penzijskog sistema već za 10 godina pa i moguće obustavljanje isplata penzija.\nStručnjaci sugerišu kako je i za BiH jedno rješenje za ovakvo stanje podizanje dobne granice za odlazak u penziju sa sadašnjih 65 godina.


Vesti Radija Sputnjik – podne 15. septembar\nVesti: Novi diplomatski rat Beograda i Sarajeva /video/\nSrbija i Republika Srpska obeležavaju Dan srpskog jedinstva, slobode i nacionalne zastave. Centralna manifestacija večeras na Savskom trgu u Beogradu.\nDržava nije mogla da izabere bolji dan od 15. septembra za Dan jedinstva jer tog dana obeležava se godišnjica početka proboja Solunskog fronta, koji je osim vojnih imao i političke konsekvence, kažu istoričari.\nZavršena izgradnja Severnog toka. Iako politički sporazumi EU ometaju Rusiju, oni ne ostvaruju svoje namere već odlažu ostvarivanje ruskih ciljeva što je gasovod i pokazao, poručuje glavna urednica Sputnjika Ljubinka Milinčić.\nBiH upozorava pojedine građane posle hapšenja Edina Vranja da ne putuju u Srbiju. Sud u Beogradu odredio jednomesečni pritvor Vranju koji se sumnjiči za zločine protiv ratnih zarobljenika na području Goražda.\nReporter Sputnjika u Đurđevim stupovima gde uveliko traju pripreme za ustoličenje episkopa budimljansko-nikšićkog Metodija.


Američki analitičar za Sputnjik: Pred nama je najveća kriza od vremena Velike depresije - 25.06.2020, Sputnik Srbija\nAmerički analitičar za Sputnjik: Pred nama je najveća kriza od vremena Velike depresije\nProgniza MMF pokazuje da se ukupni gubici svetske ekonomije od virusa korone mogu uporediti sa posledicama Velike depresije 1930-ih godina prošlog veka, rekao... 25.06.2020, Sputnik Srbija\n© Flickr / Reuben IngberFinansijska kriza u Americi\n© Flickr / Reuben Ingber\nProgniza MMF pokazuje da se ukupni gubici svetske ekonomije od virusa korone mogu uporediti sa posledicama Velike depresije 1930-ih godina prošlog veka, rekao je za Sputnjik direktor američkog fgonda „Principal Investors“ Kajl Šostak.\nMeđunarodni monetarni fond objavio je novu prognozu razvoja svetske ekonomije. U njoj se navodi da će svetski BDP na kraju ove godine pasti za 4,9 odsto, SAD za 8 odsto, evrozone 10,2 odsto.\n„Statistika MMF govori da će, prema istorijskim merilima, pad biti veći od ukupnih gubitaka finansijske krize 2008-2010. godine i biće analogična posledicama Velike depresije 1930-ih godina prošle godine“, naveo je Šostak.\nPo njegovim rečima, ukupni gubici svetske ekonomije će ove godine iznositi više od 12 hiljada milijardi dolara.\n„Neverovatna cifra, imajući u vidu da pre godinu dana niko nije mogao ni da pretpostavi da će se desiti ovakva kataklizma i ovakvi gubici“, rekao je on.\nEkspert je dodao da će, prema očekivanjima, svetska trgovina pasti za 12 odsto.\n„Međunarodna trgovina koja se nalazi u kolapsu, sa svojim prekinutim lancima isporuka, značajno će otežati oporavak kako razvijenih ekonomija, tako i onih u razvoju“, objasnio je on.\nNije isključeno da ova prognoza može biti revidirana, smatra investitor.\n„Prognoza MMF krije u sebi rizike precenjivanja, ali i potcenjivanja težine nastale situacije“, objasnio je sagovornik agencije.\nVest o izradi vakcine i lečenje virusa korone mogu podstaći i poboljšati mobilnost stanovništva, potrošnju, raščistiti put brzom finansijskom oporavku, dok sa druge strane novi talasi širenja virusa koji se najavljuju mogu sahraniti ovaj krhki rast, zaključio je on.


EPS najavljuje krivičnu prijavu zbog navoda da obračunava „kamatu na kamatu“ | 013 info\n013info\tSub, 17/07/2021 - 15:55\nElektroprivreda Srbije saopštila je da će podneti krivičnu prijavu zbog, kako kažu, netačne i zlonamerne tvrdnje predstavnika udruženja “Efektiva” Jovana Ristića da EPS građanima više puta obračunava kamatu na stara dugovanja, takozvanu “kamatu na kamatu”.\n„EPS posluje u skladu sa zakonom i najoštrije demantuje navode ‘Efektive'“, navodi se u saopštenju Elektroprivrede Srbije.\nKako se dodaje, nakon isteka predviđenog roka za plaćanje računa obračunava se zatezna kamata, a Elektroprivreda Srbije prilikom obračuna kamate za neplaćena potraživanja primenjuje način obračuna zatezne kamate i visinu stope zatezne kamate propisane Zakonom o zateznoj kamati.\nIz EPS-a objašnjavaju način obračuna kamate na primeru kupca koji ima dug po obračunu za februar, koji je dospeo na plaćanje 28. marta a do danas nije plaćen.\nKako navode, tom kupcu biće obračunata kamata po kamatnoj stopi u skladu sa Zakonom: u martu tri dana i biće prikazana u računu za mart, u aprilu 30 dana i biće prikazana u računu za april, u maju 31 dan i biće prikazana u računu za maj i tako sve do izmirenja glavnog duga.\n„Ni u jednom od ovih računa nema obračuna kamate na prethodno obračunatu kamatu“, ističu iz EPS.\nU saopštenju se dodaje da je ovakav princip obračuna kamate „apsolutno u skladu sa zakonom“ i da je predstavnik „Efektive“ u to mogao da se uveri da je potražio kamatni list ili prigovorio na obračun kamate.\n„Izjave predstavnika ovog udruženja nisu tačni i očigledno da posle izgubljene bitke u vezi sa stavkom ‘trošak garantovanog snabdevača‘, udruženje „Efektiva“ otvara novi ‘front’ radi sopstvene medijske promocije i na štetu EPS, a što je najgore – uz apsolutno, neopravdano zbunjivanje građana“, navode iz EPS.\nKako se navodi u saopštenju, stopa zatezne kamate utvrđuje se na godišnjem nivou u visini referentne kamatne stope Narodne banke Srbije uvećane za osam procentnih poena.\nZatezna kamata se obračunava primenom prostog interesnog računa od sto i dekurzivnog načina obračuna, bez pripisa obračunate zatezne kamate glavnici istekom obračunskog perioda, dodaju iz EPS.\nNa svakom mesečnom računu koji se dostavlja kupcima električne energije iskazuje se i obračunata kamata koja je obračunata za kašnjenje u prethodnom mesecu.\nOva kamata se sastoji iz obračuna kamate na neplaćeni glavni dug iz ranijih meseci za period kašnjenja u tom mesecu, kao i kamate za neplaćeni glavni dug za prethodni mesec od dana dospeća – ako je to 28. u mesecu to je dva ili tri dana zavisno od broja dana u mesecu.\n„Ovako iskazana kamata pripisuje se kontu kamate i na nju se ne obračunava kamata u kasnijim obračunima“, objašnjavaju iz EPS.\nPredstavnik udruženja „Efektiva“ Jovan Ristić izjavio je u petak za N1 da Elektroprivreda Srbije građanima više puta obračunava kamatu na stara dugovanja, takozvanu “kamatu na kamatu”.\nPrethodno je „Efektiva“ u četvrtak tvrdila da građani imaju pravo da preko suda zatraže povraćaj novca koji im je Elektroprivreda Srbije, kako je naveo Ristić, „nezakonito oduzela“ naplaćivanjem „troška garantovanog snabdevanja“ u mesečnom iznosu od 121 do 142 dinara.


Medicinski turizam - Hertz clinic\nHome » Medicinski turizam\nPrepoznajući značaj globalnog fenomena zvanog – medicinski turizam, Specijalna bolnica za bolesti srca Hertz u mogućnosti je da ponudi sveobuhvatno internističko i kardiološko lečenje uz savremenu dijagnostičku aparaturu, prijatan ambijent i komfor u centru Beograda.\nMedicinski turizam je za poslednjih 10 godina ostvario neverovatan globalni rast u broju populacije koja se odlučuje na lečenje izvan svoje zemlje. Popularnost je posebno pridobijena zbog prilično nižih cena medicinskih usluga u manje razvijenim zemljama pružajući istovetne savremene uslove lečenja i pri tome ne zaostajući u tehničkim i naučnim tokovima za savremenim zemljama.\nKako su kardiovaskularne bolesti vodeći svetski uzrok smrti, tako smo svesni činjenice, da kao specijalizovana bolnica za kardiologiju, možemo na najbolji i najprecizniji način pružiti adekvatno lečenje svim pacijentima koji imaju različite kardiološke tegobe uz detaljno ispitivanje i procenu njihovog zdravstvenog stanja radi eventualnog operativnog tretmana.\nZbog znatno finansijski povoljnijih uslova lečenja, ne odstupajući od savremene doktrine i profesionalnosti, nudimo stranim državljanima kao i našim ljudima u dijaspori kompletno kardiološko ispitivanje, preventivne dijagnostičke preglede i hospitalno lečenje u prijatnom okruženju naših najboljih lekara i medicinskog osoblja.\nNaše dugogodišnje medicinsko iskustvo bazirano je, ne samo na lečenju najsloženijih i najtežih kardioloških pacijenata, već i na opsežnom naučnoistraživačkom radu u kardiologiji i učestvovanjem na međunarodnim projektima. Veoma smo ponosni što su nam pacijenti iz Australije, Amerike, Nemačke i bivših jugoslovenskih republika ukazali poverenje čime smo stekli internacionalnu vidljivost i značaj. Njihovo ukazano poverenje i ponovno vraćanje našoj Ustanovi potvrđuju kvalitet koji stavljamo na 1. mesto u svrhu zdravlja naših pacijenata.\nNovembra 2009. godine Specijalna bolnica Hertz je bila inicijator i glavni organizator Konferencije Medicinskog turizma održane u Sava Centru u Beogradu sa ciljem da pozicionira Srbiju na mapi svetskog medicinskog turizma kao značajnu destinaciju sa povoljnim cenama i kvalitetnom uslugom u privatnom sektoru\nRadio Televizija Srbije – Medicinski turizam, propuštena prilika za zaradu\nPolitika – Medicinski turizam potencijal Srbije\nPrva konferencija medicinskog turizma u Beogradu od 06. do 14. novembra 2008. godine. Predsednik organizacionog odbora Dr Ivana Vranić i član upravnog odbora Klastera MT.\nNa našoj internet prezentaciji možete naći kontakt telefone kao i e-mail adresu na kojoj nam možete pisati o svim potrebnim informacijama vezanim za organizaciju, zakazivanje pregleda i lečenja u našoj Ustanovi.


Zašto turisti manje posećuju jednu od najlepših zemalja Evrope?\nPortugalija je posle sedam godina snažnog rasta turističkih dolazaka koji je pogodovao privrednom rastu, zabeležila u avgustu 2018. godine pad broja stranih posetilaca za 2,0 procenta, pokazuju...\nJunak Portugala skinuo kletvu staru dve i po godine\nNapadač Eder čiji je gol doneo Portugalu titulu evropskog šampiona, postigao je jedan od tri pogotka u pobedi 3:1 nad Škotskom. Na taj način je prekinuo reprezentativni post od finala 2016....\nEvropa u beznađu zbog nepogoda\nŠirom Evrope metorološke službe upozoravaju na opasnost, na severu kontinenta i u južnim delovima Francuske, na snazi su upozorenja na olujne vetrove, poplave, klizišta, dok se u Portugalu...\nVestionline,elle.rs 0 komentara\nTop 4 destinacije za 2018. godinu\nJoš uvek se niste odlučili koja će to destinacija ovog leta biti Vaš povod za odmor, i beg od svakodnevnih rutina? Prenosimo Vam top 4 predloga za najtraktivnija letovališta i svetske metropole...\nPop pevačica Madona kupila je prošle godine kuću u Portugaliji za čak sedam miliona dolara i od tada u njoj boravi sa decom.\nSanja Ilić ne ide na Evroviziju?\nPrvi put u istoriji: EU pokrenula postupak protiv pet članica\nNa Evrosong iz naftalina\nPredstavnik Srbije na 63. Evrosongu, koji se u maju održava u Portugalu, biće izabran na festivalu Beovizija. Manifestacija će biti održana 18. ili 20. februara u Centru Sava u zavisnosti od...\nKako se kaže "Srećan Božić" u svakoj zemlji Evrope?\nKoliko puta tokom praznika izgovorimo "Srećan Božić", ali da li bismo umeli da čestitamo na drugim jezicima sveta?\nRazmišljate o preseljenju? Možda su baš ovi gradovi prava prilika za vas\nNa Starom Kontinentu nekima je baš dobro. Ne samo što žive u lepim gradovima prepunim svega, već su ti gradovi i među najjeftinijima u Evropi. Naravno, pre nego nas napadnete i zapitate se kako...


Informacija sa zasedanja Gradskog veća u Loznici, 27. januar 2022. godine -\nNa zasedanju Gradskog veća u Loznici kojim je predsedavao gradonačelnik Vidoje Petrović razmatrani su predlozi i doneta rešenja o izboru godišnjih programa organizacija u oblasti sporta, kao i sufinansiranja projekata u sferi kulture, proizvodnje medijskih sadržaja i javnog informisanja, crkava i verskih zajednica i socijalne zaštite.\nGrad Loznica je, prema jedinstvenim gledištima i ove godine pristupio ekonomski održivo i humano. U planiranju svih aktivnosti kroz sveukupni budžet i društveni život pristupilo se društveno odgovorno kako bi se dospelo do svih korisnika, pojedinaca ili organizacija.\nDobra percepcija pri raspodeli temelji se na odgovornom pristupu koji je usaglašen važećim pravilnicima za svaku oblast. Tako je, recimo, uz ovogodišnje izdvajanje za sport, rečeno da će kroz dodatni paket biti finansirana izgradnja dve fiskulturne sale, u Gimnaziji i osnovnoj školi u Jadranskoj Lešnici, zatim za Atletski stadion i Linearni park na Lagatoru kao i druge investicione zahvate. Ocenjeno je da je sportski život u Loznici u ekspanziji, nižu se klupski uspesi za šta je stigao očekivani odgovor podrškom države na projektu izgradnje nacionalnog stadiona. Pri tome, evidentno je da se u svakoj oblasti, od kulture preko socijalne politike do sporta, u Loznici ulažu uvek veća sredstva u poređenju sa gradovima poput Niša i Valjeva, gde je takva finansijska politika korigovana zbog epidemijskih troškova.\nU Loznici se, kako je rečeno, uporedo sa izdvajanjima za socijalno ranjive kategorije građana, manjinske zajednice i druga udruženja, uporedo stvara ambijent i budžetska podrška da se unaprede prilike u prosveti, kroz finansiranje višednevnog učešća đaka na republičkim takmičenjima i novih razvojnih projekata. Tome će doprineti, kako se čulo, upravo oni projekti na kojima se angažuju zaposleni u Timu za budućnost Loznice.\nNa zasedanju Gradskog veća u Loznici doneta je odluka o raspisivanju konkursa za dodelu stipendija i nagrada najboljim đacima i studentima u ovoj godini. Usvojeno je rešenje za nabavku besplatnih udžbenika za osnovce, kao i finansiranje troškova ishrane đacima sa invaliditetom i smetnjama u razvoju, kao i takmičenjima za đake osnovnih i srednjih škola.\nPrevious Svetosavski paketići za decu Loznice (video)\nNext Savindanska čestitka gradonačelnika Vidoja Petrovića


Rusija registrovala lek za upalu pluća izazvanu kovidom 19 - Sputnjik Srbija\nRusija registrovala lek za upalu pluća izazvanu kovidom 19\nPress-služba Goskorporacii Rosteh\n15:59 02.06.2021 Preuzmite kraći link\nRusija je registrovala lek za inhalaciju „Lejtragin“ namenjen za lečenje i prevenciju upale pluća koja otežava tok bolesti kovid 19, saopštila je Federalna biomedicinska agencija Rusije (FMBA).\n„Ministarstvo zdravlja Rusije registrovalo je 25. maja lek za inhalaciju 'Lejtragin' koji je napravila Savezna biomedicinska agencija. Novi lek je namenjen za lečenje i prevenciju pneumonije, koja otežava tok bolesti izazvane virusom korona“, saopšteno je na sajtu FMBA.\nU avgustu 2020. godine „Rospatent“ je Naučnom centru za biomedicinske tehnologije FMBA izdao istovremeno tri patenta u sklopu procesa pravljenja leka „Lejtragin“ koji može da spreči ili ublaži nastale komplikacije.\nPodsetimo, Rusija je 1. aprila odobrila primenu imunoglobulinskog leka za lečenje virusa korona, napravljenog na osnovu krvne plazme ljudi koji su preležali kovid.\nRusija registrovala lek na bazi krvne plazme protiv kovida - „Kovid-globulin“\nRusija, lek, virus korona


Završena dvodnevna obuka o rodnom budžetiranju\nutorak, 31. januar 2017. 17:34h\nSavet za rodnu ravnopravnost Skupštine Grada, u skladu sa Akcionim planom grada Pančeva za unapređenje položaja žena i ostvarivanje rodne ravnopravnosti i godišnjim planom rada Saveta, organizovao je seminar o uvođenju rodne perspektive i rodno odgovornom budžetiranju za članice Ženske odborničke mreže, članice i člana Saveta, zaposlene u gradskoj upravi, predstavnice udruženja žena.\nCilj seminara bio je da se unaprede znanja i razumevanje procesa rodno odgovornog budžetiranja i uloga različitih aktera u ovom procesu Grad Pančevo\nSeminar je realizovan u saradnji sa Kućom rodnih znanja i politika i održan je u ponedeljak i utorak, 30. i 31. januara u Gradskoj upravi Pančevo.\nCilj seminara bio je da se unaprede znanja i razumevanje procesa rodno odgovornog budžetiranja i uloga različitih aktera u ovom procesu.\nNa kraju seminara dogovorena je dalja saradnja i koraci u urodnjavanju izabranih budžetskih programa, tokom 2017. godine, kako bi se za budžet za 2018. godinu pripremili rodno odgovorni budžetski program i time ispunile i obaveze iz Zakona o budžetskom sistemu.\nseminar o rodnom budžetiranju\nKonkurs za najlepše pesme o ženi\nU Pančevu održano predavanje o prevenciji raka grlića materice


Foto: instagram/kristinavoiku / Instagram\nUčesnica takmičenja “Nikad nije kasno” Kristina Voiku krije neverovatnu tugu i bol za najrođenijima.\nLooking for the summer ... #nikadnijekasno #bondibeach #wintervibes #warmwinter #sydneyaustralia\nNaime, Kristina je starijeg brata izgubila u saobraćajnoj nesreći, a ubrzo nakon ove porodične tragedije usledio je još jedan šok koji je pevačicu zavio u crno.\nNaime, dok se njena porodica oporavljala od preranog gubitka sina i brata, stigao je nalaz da njen mlađi brat boluje od tumora. Uprkos nadanju i borbi da ozdravi, za samo sedam meseci izgubio je najtežu bitku, što je njenu porodicu totalno dotuklo.\nTUŽNA SUDBINA ČOLIĆEVE DEVOJČICE Trebalo je da bude velika zvezda, a onda su rat i izbeglištvo sve prekinuli: "Ožiljci će uvek biti prisutni"\nViše nije imala snage da peva i uveseljava ljude, a jedino što ju je održavalo u životu jeste ćerka koju je dobila iz prvog braka. Međutim, ni tu joj nisu cvetale ruže.\nPosle nekoliko godina srećnog braka, usledio je još jedan događaj koji ju je potpuno izbacio iz koloseka. Za samo jedan dan život joj se promenio iz korena, a nakon što je supruga uhvatila u prevari smogla je snage da spakuje kofere i sa ćerkicom krene u novi život.\nBrisbane a while ago 🥰 #nikadnijekasno #brisbane #australia\nKao samohrana majka uspela je da svoje dete izvede na pravi put i ne krije da joj je muzika u tome mnogo pomogla.\n“Hvala Bogu što mi je dao glas, što sam mogla da pevam i da preko nedelje čuvam ćerku, dok su je vikendom drugi čuvali, a ja sam pevala i zarađivala”, rekla je svojevremeno Kristina koja je nedavno ponovo okrenula novi list, napustila Ameriku i započela novi život u Austrailiji.\nNedavno je ova pevačica napunila 47 godina, a često svoje fotografije deli na društvenim mrežama, te pokazuje kako uživa u životu.\nBEZ DLAKE NA JEZIKU Žika Jakšić priznao zbog čega sada NE MOŽE da realizuje nove Grandove emisije, razlog je IZNENAĐUJUĆ


O TELENORU NOVOSTI NOVOSTI I SAOPSTENJA PROGLAŠENI FINALISTI TELENOROVOG KONKURSA ZA NAJBOLJU IDEJU\nU okviru globalne inicijative „Telenorov forum mladih“ izabrani su finalisti konkursa za najbolju ideju unapređenja formalnog i neformalnog obrazovanja putem digitalizacije. Jovana Miljanović, Neda Živanović, Boško Vojkić i Miloš Kostić tokom jednominutnog izlaganja izborili su se za učešće u završnom krugu selekcije.\nŽiri je imao težak, ali veoma važan i lep zadatak, da od šest izvanrednih kandidata izabere finaliste.\n„U Telenoru verujemo da su mladi ti koji posebno doprinose daljoj izgradnji digitalne budućnosti. Kroz mnogobrojne aktivnosti promovišemo njihove originalne ideje i talente. Time nastojimo da podržimo mlade u Srbiji i među njima širimo optimizam,“ kaže Mikel Nosgard, izvršni direktor marketinga Telenora u Srbiji i predsednik žirija.\nČlanovi žirija Daniel Šaranović, prošlogodišnji pobednik, Mikel Nosgard, izvršni direktor marketinga Telenora, Nasja Veljković, urednica magazina Cosmopolitan i Vanja Bahilj, blogerka (poznata pod pseudonimom Koza na štiklama) i Miloš Raičević iz Digital sektora Telenora, izabrali su finaliste na osnovu kratkog izlaganja kandidata i prethodne stručne procene.\nČetvoro talentovanih mladih ljudi nastavlja takmičenje kako bi dobilo priliku da na jedinstvenom Telenorovom forumu mladih svoje ideje predstavi van granica Srbije.\nBoško Vojkić nastavlja takmičenje sa idejom osnivanja globalnog sistema satelita i digitalnih ostrva za međunarodno obrazovanje u osnovnim i srednjim školama.\nJovana Miljanović čvrsto ističe da socijalno preduzetništvo putem interneta može učiniti da znanje postane dostupno svakom mladom čoveku na planeti, bio bogat ili siromašan.\nMiloš Kostić dao je zanimljivu ideju kako mogu da se poboljšaju segmenti našeg tradicionalnog obrazovnog sistema na primeru digitalizacije arhitektonskih projekata u Istorijskom arhivu Beograda.\nNeda Živanović veruje da postoje dva glavna razloga za ograničen pristup informacijama u pojedinim zemljama sveta: nerazvijen ekonomski i politički sistem. Ona smatra da su neophodna sistemska rešenja kako bi svakom pojedincu bio omogućen otvoren pristup informacijama i doživotni proces učenja.\nGlobalni i lokalni proces selekcije\nDanašnjim odabirom kandidata za uži izbor završena je prva faza selekcije. Finalni izbor dva kandidata iz Srbije koji će otputovati na Forum mladih poveren je međunarodnom žiriju sastavljenom od predstavnika civilnog sektora, akademika i rukovodilaca Telenor grupe.\nViše o Telenorovom forumu mladih\nNa predstojećem Telenorovom forumu mladih okupiće se 26 učesnika iz svih evropskih i azijskih zemalja u kojima Telenor posluje, a mladi će imati priliku da na brojnim radionicama razvijaju svoje ideje, upoznaju lidere i globalne stručnjake iz Telenor grupe i Nobelovog centra za mir.\nTwitter: @TelenorGroup (zvanični haštag #TYF15)


Poslanici Narodne skupštine Republike Srpske razmatrat će ukidanje "bijelog hljeba" - Klix.ba\nNeopravdana privilegija Poslanici Narodne skupštine Republike Srpske razmatrat će ukidanje "bijelog hljeba"\n24.2.2020. u 10:04\nNSRS bijeli hljeb\nPoslanici Narodne Skupštine Republike Srpske u utorak će raspravljati o ukidanju "bijelog hljeba" izabranim i postavljenim fukcionerima u tom bh. entitetu. Riječ je o izmjenama dva zakona koji obuhvataju ovu oblast.\nPoslanik Milan Petković predložio je da izmijene Zakon o radnim odnosima u državnim organima i Zakon o statusu funkcionera jedinica lokalne samouprave.\nU Zakonu o radnim odnosima u državnim organima predlaže se brisanje člana 35. u kojem se navodi da izabrana osoba po prestanku funkcije ima pravo na platu u trajanju od šest mjeseci u visini koju je imala u vremenu prestanka funkcije te da se to pravo može produžiti još šest mjeseci ukoliko u tom vremenu izabrana osoba stiče pravo na penziju.\nKada je riječ o Zakonu o statusu funkcionera jedinica lokalne samouprave, predlaže se brisanje člana u kojem se funkcionerima daje isto pravo kao službenicima, odnosno da primaju platu šest mjeseci po prestanku funkcije.\nPetković je kao razlog za ovaj prijedlog naveo potrebu da se ukine neopravdana privilegija primanja plate izabranih osoba, iako im je prestala funkcija.\nNakon prošlog mandata 37 poslanika, delegata u Vijeću naroda i ministara u Vladi RS je koristilo tu privilegiju, što je koštalo oko 600.000 KM budžetskih sredstava, ne računajući poreze i doprinose.\n"To je potpuno nepotrebna privilegija, a taj novac bi mogao da se utroši korisnije" rekao je ranije Petković.\nPredložene izmjene zakona poslanici će razmatrati u nastavku devete redovne sjednice koja će biti održana 25. februara.\nMinirano područje 0\nVatrogasci se bore sa požarom iznad Mostara koji se širi nepristupačnim terenom\nUdar na egzistenciju 0\nBoračka koordinacija: Neka nikome ne padne na pamet da smanjuje naknade i invalidnine


Oko 60 posto Srbijanaca bi na referendumu izabralo Kosovo prije EU | Visokoin.com\nOko 60 posto Srbijanaca bi na referendumu izabralo Kosovo prije EU\n9. Novembra 2012. 9. Novembra 2012.\nSkoro 60 posto građana Srbije bi na referendumu “Kosovo ili Evropa” izabralo Kosovo, a 27 posto bi se odlučilo za Evropsku uniju, rezultati su danas predstavljenog istraživanja televizije B92 i “Ipsos stratedžik marketinga”.\nIstraživanje, koje je obuhvatilo 1.002 ispitanika, pokazalo je da bi među ispitanim glasačima Srpske napredne stranke 78 posto njih izabralo Kosovo prije Evrope, dok bi EU zaokružilo 14 posto pristalica naprednjaka.\nRezultati istraživanja pokazali su i da bi od glasača socijalista njih 77 posto na referendumu “Kosovo ili Evropa” izabralo Kosovo, a samo devet posto EU.\nMeđu glasačima Demokratske stranke Srbije, njih 64 posto bi izabralo Kosovo, a 24 posto EU, dok bi od ispitanih pristalica Demokratske stranke njih 46 posto glasalo za Kosovo, a 43 procenta za EU, prenio je Tanjug.\nGlasači Liberalno demokratske partije bi, prema rezultatima istraživanja, prednost dali EU-u, pa bi 74 posto njih na referendumu izabralo Evropu, a osam posto Kosovo.


Dom Narodne skupštine - Blic Online\nPosle incidenta koji se prepodne dogodio ispred Doma Narodne skupštine, u centru Beograda su u poslepodnevnim časovima organizovani protesti ultradesničarske grupe koje je predvodio Srđan Nogo, bivši član pokreta Dveri.\nU nedelju u Pionirskom parku protest "BORBA ZA DŽEKIJA"\nU Pionirskom parku kod Doma Narodne skupštine, u nedelju 9. februara sa početkom u 11.55 časova, biće organizovan protest "Borba za Džekija".\nAna Brnabić na obeležavanju jubileja instituta "Vinča"\nInstitut za nuklearne nauke "Vinča" danas obeležava 70 godina od osnivanja, a svečanosti u Domu Narodne skupštine će prisustvovati predsednica Vlade Ana Brnabić.\n(VIDEO) SVEČANA PROMOCIJA MLADIH OFICIRA "Spremni da nastave tradiciju svojih predaka"\nNajmlađi oficiri Vojske Srbije svečano će danas biti promovisani ispred Doma Narodne skupštine u Beogradu, u prisustvu najvišeg državnog i vojnog rukovodstva.\nOdluka nakon sastanka: Potrebno je očuvati nacionalni identitet Krajišnika\nZajednički nastup matice i Srba iz regiona doprineće da srpska dijaspora bude važan faktor odlučivanja, rečeno je danas u Domu Narodne skupštine na sastanku članova Odbora za dijasporu i Srbe u regionu sa predstavnicima Saveza krajiških udruženja iz Novog Sada.\nPOČELA EUFORIJA Više hiljada Beograđana ispratilo prve novogodišnje koncerte\nViše hiljada Beograđana okupilo se večeras na tradicionalnom mestu ispred Doma Narodne skupštine, kako bi u prazničnoj atmosferi okićenog grada ispratilo prve novogodišnje nastupe.\nU subotu promocija najmladje klase oficira Vojske Srbije\nVojska Srbije, u subotu 13. septembra će dobiti najmladju generaciju oficira - 220 mladića i devojaka koji će u čin potporučnika biti promovisani na svečanosti u centru Beograda.\nKako je izgledao austro-ugarski ultimatum Srbiji: Otvorena izložba "Jul 1914. godine"\nIzložba "Jul 1914. u dokumentima Arhiva Srbije" povodom sto godina od kako je Austrougarska objavila rat Srbiji, otvorena je danas u Domu Narodne skupštine.\nŠtednja: Ugašeno dekorativno osvetljenje na pojedinim zgradama\nU skladu sa nalogom gradonačelnika Beograda Siniše Malog, u prestonici je uglavnom isključeno dekorativno osvetljenje, pa su noćas u mraku, između ostalih, zdanja Doma Narodne Skupštine, Vlade Srbije i Ministarstva spoljnih poslova, mada ne i Ustavni sud i Hram svetog Save.\nDodeljene stipendije najboljim studentima Beogradskog univerziteta\nMinistar omladine i sporta Vanja Udovičić dodlelio je danas u Domu narodne skupštine stipendije najboljim studentima Beogradskog univerziteta.\nPromocija najmlađih oficira sutra u centru Beograda\nPromocija najmlađe klase oficira Vojske Srbije - njih 162, među kojima je 29 devojaka, biće organizovana, sutra u centru Beograda, u prisustvo najvišeg vojnog i državnog rukovodstva.\nPredsednik Skupštine RS Igor Radojičić sutra u Beogradu\nPredsednik Skupštine Republike Srpske Igor Radojičić, doputovaće sutra u posetu Beogradu, gde će razgovarati sa predsednikom srpskog parlameta Nebojšom Stefanovićem.\nSutra polufinalne Evropskog prvenstva u debati\nPolufinale debate Evropskog univerzitetskog debatnog prvenstva 2012. biće održano u četvrtak 9. avgusta u Domu Narodne skupštine Republike Srbije, saopštili su danas u akademskoj debatnoj mreži Otvorena komunikacija.\nOtvorena izložba Ustavi Kneževine i Kraljevine Srbije u Domu Narodne skupštine\nU Domu Narodne skupštine Srbije, povodom obeležavanja Dana državnosti, danas je otvorena izložba "Ustavi Kneževine i Kraljevine Srbije".\nBeograđanima grupa "Van Gog" poželela srećnu Novu godinu\nHiljade Beograđana i njihovih gostiju dočekali su novu 2012. godinu u dobrom raspoloženju ispred Doma narodne skupštine u centru grada. Tradicionalni doček, koncert, koji se održava pod sloganom "Beograd grad otvorenog srca", počeo je u 21 sat, nastupom grupe "Galija", potom je sledio "Plavi orkestar", a u ponoć uz vatromet zapevao bend "Van Gog".


Đorđević i Danilović - "Alley-oop" za špice na oproštaju od dresa Partizana\nHome » Ex Yu košarka » Đorđević i Danilović – „Alley-oop“ za špice na oproštaju od dresa Partizana\nSezona 1991/1992 najuspešnija je u istoriji Košarkaškog kluba Partizan. Te sezone su „Crno-beli“ uspeli da osvoje sve trofeje, pošto su duploj kruni u domačem šampionatu dodali i jedinu titulu šampiona Evrope, posle legendarne trojke Aleksandra Đorđevića protiv Huventuda. I dok su na evropskim parketima košarkaši Partizana te sezone vodili puno neizvesnih duela, u domaćem šampionatu čini se da nisu imali pravog konkurenta…\nSa samo dva poraza u prvenstvu, „Crno-beli“ su trofeju u Kupu Jugoslavije dodali titulu šampiona, a posebno su dominantni bili u finalnoj seriji. Pobedama sa dvocifrenom razlikom u sva tri meča, košarkaši Partizana nisu dali gotovo nikakvu šansu Zvezdi u toj finalnoj seriji, a posebno će navijači Partizana pamtiti 1. maj 1992. godine i zvanično osvajanje titule. Te večeri su „Crno-beli“ rutinski savladali Zvezdu, a osim po osvajanju titule, taj meč će se pamtiti i po tome što su Aleksandar Đorđević i Predrag Danilović, dvojac koji je na parketu bio najzaslužniji za najuspešniju sezonu u istoriji Partizana, po poslednji put u zvaničnom duelu nastupali za klub koji ih je proslavio.\nAleksandar Đorđević i Predrag Danilović bili su najzaslužniji na parketu za velike uspehe Partizana u sezoni 1991/1992.\nBili su Aleksandar Đorđević i Predrag Danilović i na tom meču na prepoznatljivom nivou i predvodili su Partizan do ubedljive pobede od 92:75, a u finišu je došlo vreme za egzibiciju i najbolji mogući oproštaj ovog dvojca od dresa Partizana. U poslednjem minutu susreta, dok navijači na tribinama već uveliko slave titulu, posle jedne ukradene lopte, Aleksandar Đorđević dobija loptu negde na polovini terena, a onda umesto da sam krene u kontranapad odlučuje da zastane i iza leđa uputi fantastično dodavanja blizu obruča koša Crvene zvezde. Loptu u letu prihvata Predrag Danilović, koji potom polaganjem od table kruniše tu „alley-oop“ akciju i dodatno podiže atmosferu na tribinama. Predrag Danilović, potom, podizanjem ruku u vazduh proslavlja tu prelepu akciju, za koju će se kasnije ispostaviti da je poslednja koju su u zvaničnom meču u dresu Partizana izveli Đorđević i Danilović.\nAleksandar Đorđević i Predrag Danilović su uz dvojac Dragan Kićanović – Dražen Dalipagić, verovatno najbolji tandem u istoriji Košarkaškog kluba Partizan, a kako je izgledala njihova oproštajna akcija od „Crno-belog“ dresa, za koju mnogi kažu da bi im tada pozavideli i na NBA parketima, možete pogledati na snimku koji je pred vama.


Evropski parlament usvojio je, 26. marta 2019. godine, Uredbu o autorskim pravima na internetu, među kojima i njen član 13 koji je prethodno izazvao velike debate.\nOvaj potez će ažurirati dvadesetogodišnja pravila o autorskim pravima EU i upravljaće svime, od audiovizualnog sadržaja do "mimova".\nUredbom o autorskim pravima na internetu je predviđeno da kompanije poput "Jutjuba" i "Fejsbuka" preuzmu odgovornost za materijal sa zaštićenim autorskim pravima postavljenim na njihovim stranicama.\n"Jutjub", "Fejsbuk" i slične stranice moraće da postave filtere kako bi se osiguralo da je materijal koji se objavljuje nije sporan zbog autorskih prava.\nProces ažuriranja zakona o autorskim pravima bloka počeo je u Evropskoj komisiji pre dve godine, radi, kako su rekli zagovornici ove uredbe, zaštite evropskih izdavača, emitera i umetnika i ona treba da garantuje pravičnu naknadu od velikih tehnoloških kompanija.\nUbrzo po usvajanju uredbe, oglasila se kompanija "Gugl" koja je navela da će reforme autorskih prava Evropske unije prouzrokovati "pravu nesigurnost" i naneti štetu kreativnim i digitalnim ekonomijama Unije.\nKritičari ove uredbe su najviše prašine digli zbog člana 13. On bi trebalo da obezbedi da sve ono što neko negde aplouduje, ne krši ničija autorska prava.


Hercegovci vole brzinu: Vozač iz Trebinja duguje čak 25.000 KM za kazne\nUkupni dug za neplaćene kazne za saobraćajne prekršaje na području istočne Hercegovine dostigao je 869.005 maraka, od čega je čak 25.230 maraka napravio jedan prekršilac iz Trebinja, potvrđeno je iz IDDEEA.\nMeđu istočnohercegovačkim opštinama, najviše neplaćenih prekršajnih naloga evidentirano je u Trebinju, ukupno 5.388. Kako pojašnjavaju iz Agencije za identifikaciona dokumenta, evidenciju i razmjenu podataka BiH (IDDEEA BIH), najčešći prekršaji vozača odnose se na prekoračenje brzine i upotrebu sigurnosnog pojasa.\n– Najčešći prekršaji napravljeni po osnovu Zakona o bezbjednosti saobraćaja odnose se na: prekoračenje brzine kretanja vozilom na putu u naselju koja je 10-20 km/h veća od dozvoljene (18.300 prekršaja), nepridržavanje ograničenja, zabrana ili obaveza izraženih pomoću postavljenih saobraćajnih znakova (15.859 prekršaja) i upotrebu sigurnosnog pojasa (14.731 prekršaj) – navode iz IDDEEA.\nBudući da u taj ukupni dug ulaze i kazne koje datiraju još iz 2007. godine, jasno je da država nije napravila dovoljno zakonskih mehanizama za njihovu naplatu.\nUrušila se sedmospratnica u Njujorku, povrijeđena žena\nLjekari pokreću proceduru organizovanja štrajka\nPentagon odložio vojne vježbe sa Južnom Korejom\nDemonstranti pozvali na blokadu Sobranja\n1939 glasova 52%\n1760 glasova 48%


Svet: U SAD skoro 87.000 novih slučajeva, u Meksiku 6.065 novozaraženih – SveVesti.net\nSvet: U SAD skoro 87.000 novih slučajeva, u Meksiku 6.065 novozaraženih\nNakon što je noćas završena sezona NFL, liga je ponudila korišćenje stadiona za masovnu vakcinaciju, a Bajden je za CBS rekao da će reći svom timu da su stadioni dostupni i da veruje da će biti iskorišćeni, prenosi Rojters.\nSedam stadiona NFL-a već je korišćeno za vakcinaciju, a komesar NFL Rodžer Gudel početkom sedmice poslao je pismo Bajdenu nudeći preostala 23 stadiona.\nBajden je takođe izrazio nadu i očekivanje da će se utakmice NFL sledeće godine igrati na stadionima ispunjenim navijačima.\nMeksiko: 6.065 novozaraženih, umrlo još 414 ljudi\nMinistarstvo zdravlja Meksika saopštilo je danas da je u toj zemlji potvrđeno 6.065 novih slučajeva korona virusa, a da je još 414 osoba umrlo od posledica te infekcije.\nU Meksiku je od početka pandemije potvrđeno ukupno 1.932.145 slučajeva kovid-19, a umrlo je 166.200 ljudi, navodi Rojters.\nVlada su ranije saopštile da je stvarni broj zaraženih i umrlih verovatno znatno veći od zvaničnih podataka zbog malog broja testiranih.\nU Brazilu više od 26 hiljada novoobolelih, preminulo 522\nU Brazilu je u nedelju potvrđeno 26.845 novih slučajeva korona virusa, saopštilo je ministarstvo zdravlja te zemlje.\nPrema podacima sajta ”worldometers”, aktivno je skoro milion slučajeva kovida-19, a u kritičnom stanju nalazi se više od osam hiljada pacijenata.\nKina gotovo 2 meseca bez lokalno prenetih slučajeva korone\nU Kini prvi put posle skoro dva meseca nije zabeležen nijedan lokalno prenet slučaj kovid-19, saopštile su zdravstvene vlasti te zemlje.\nPotvrđeno je 14 novih slučajeva infekcije, dok ih je prethodnog dana bilo 12, ali su svi uvezeni.\nSedam slučajeva zabeleženo je u Šangaju, a ostali su potvrđeni u jugoistočnoj provinciji Guangdong, prenosi Rojters.\nTo je prvi put od 16. decembra da Kina nema lokalno prenetih slučajeva korona virusa, što sugeriše da su agresivne mere koje su preduzele vlasti uspele da zaustave dalje širenje bolesti.\nBroj novih asimptomatskih slučajeva, koje Kina ne uključuje potvrđene slučajeve kovid-19, povećao se na 16, dok ih je dan ranije bilo 10.\nU Kini je od početka pandemije potvrđeno 89.706 slučajeva kovid-19, a umrlo je 4.636 ljudi.\nAvganistan: prve vakcine stigle\nU Avganistan je juče stiglo 500 hiljada vakcina kompanije AstraZeneka iz Indije i to su prve vakcine koje su dopremljene u tu zemlju.\nAvganistan još uvek čeka na odobrenje Svetske zdravstvene otganizacije (SZO) za primenu ovih vakcina, a šef programa imunizacije pri ministarstvu zdravstva Avganistana Gulam Dastagir Nazari izjavio je da će vakcine iz Indije biti uskladištene u Kabulu dok ne stigne hitno odobrenje SZO i izrazio očekivanje da će se to dogoditi tokom naredne nedelje, prenosi Rojters.\nVakcine su proizvedene u Institutu za serume u Indiji koji ima licencu kompanije AstraZeneka.\n“Procedura za dobijanje odobrenja od SZO je u toku i nadam se da će biti okončana u narednih sedam dana kako bismo mogli da započnemo vakcinisanje u 34 provincije”, rekao je Nazari.\nNajpre će biti vakcinisani zdravstveni radnici, pripadnici bezbednosnih službi, prosvetni radnici i službenici vlade.\nPrema rečima Nazarija, do sada je obučeno hiljadu ljudi za administriranje vakcina, od ukupno tri hiljade koliko je potrebno da se sprovede kompletna imunizacija u Avganistanu.\nNazaro je potvrdio da se od Kine očekuje isporuka 200 hiljada doza, a da će se iz donacije programa Kovaks vakcinisati oko 20 odsto od ukupno 38 miliona Avganistanaca.\nOd početka pandemije u Avganistanu potvrđeno je 55.335 zaraženih korona virusom i 2.410 smrtnih slučajeva među kovid pacijentima.\nU SAD skoro 87.000 novih slučajeva COVID-19\nU SAD je registrovano 86.928 novih slučajeva kovid-19, a još 1.268 ljudi je umrlo od posledica te infekcije, pokazuju podaci Univerziteta “Džons Hopkins”.\nSAD su na prvom mestu u svetu po broju potvrđenih slučajeva korona virusa i po broju umrlih.\nNajmanji broj novozaraženih od novembra 2020. godine u Južnoj Koreji\nU protekla 24 sata u Južnoj Koreji je potvrđen najmanji broj novozaraženih od novembra 2020. godine.\nSuočena sa kritikama koje su joj uputili poslovni krugovi, vlada Južne Koreje je delimično ublažila restriktivne mere socijalnog distanciranja.\nU redovnom bilansu Nacionalne agencije za kontrolu i prevenciju bolesti objavljeno je da je u protekla 24 sata potvrđeno 289 novih slučajeva kovida-19, kao i podatak da je to prvi put od 23. novembra da je dnevni broj novoinficiranih manji od 300, prenosi Rojters.\nProšle subote na snagu je stupila ublažena mera za više od pola miliona restorana i drugih delatnosti izvan glavnog grada Seula kojom je za jedan sat produžen dozvoljeni rad u ovim objektima.\nU Seulu su i dalje na snazi striktne, oštre antiepidemijske mere s obzirom da je više od 70 odsto ukupnog broja potvrđenih slučajeva u zemlji evidentiran u glavnom gradu i okolni.\nPrevious Vijetnam uklonio preko 100.000 ptica zbog izbijanja gripa\nNext Sudar japanske podmornice i privatnog broda


Fantomski voz: Rusija razvija vozove sa nuklearnim raketama - 27.09.2015, Sputnik Srbija\nFantomski voz: Rusija razvija vozove sa nuklearnim raketama\nPrvi put od 2005, Rusija nastavlja proizvodnju „vozova smrti“ — tajnog železničkog kompleksa sa balističkim raketama — ali na višem tehnološkom nivou, kome će... 27.09.2015, Sputnik Srbija\n09:17 27.09.2015 (Osveženo: 16:19 05.10.2015)\n© Tonio ReinesHerzInterkontinentalni voz sa balističkim raketama\n© Tonio ReinesHerz\nPrvi put od 2005, Rusija nastavlja proizvodnju „vozova smrti“ — tajnog železničkog kompleksa sa balističkim raketama — ali na višem tehnološkom nivou, kome će biti još teže da se uđe u trag.\nSovjetska vlada odlučila je da započne proizvodnju železničkih kompleksa naoružanih balističkim raketama 1969. godine, kao odgovor na američke nuklearne podmornice. SSSR je imao 12 ovakvih kompozicija sa po tri rakete i to je bilo efikasno i zastrašujuće rešenje. Vozovi su se kretali po železničkom sistemu širom zemlje, ličili su na obične teretne vozove, a mogućnost satelitskog nadzora sveden je na nulu.\nZbog toga što je bilo nemoguće odrediti sa kog bi mesta mogli ispaliti rakete, nazvani su „vozovi smrti“ ili „fantomski vozovi“.\nRusija je 2005. demontirala vozove, a deset godina kasnije obnovila je projekat.\nJedan od zvaničnika ruskog vojno-industrijskog kompleksa Viktor Murahovski objašnjava prednosti nuklearnih vozova iduće generacije.\n„Nema potrebe za specijalizovanim vozilima. U potpunosti se poklapaju sa postojećim parametrima vagona i stoga će biti u potpunosti skriveni od neprijateljskog nadzora. Osim toga, sistem će omogućiti lansiranje bilo gde duž pruge, za razliku od prethodnog sistema, koji je zahtevao posebne uslove“.\nNovi sistem, pod radnim nazivom „Barguzin“ biće u stanju da ponese šest balističkih raketa.\nStara verzija voza bila je u stanju da podnese nuklearnu eksploziju svega nekoliko stotina metara daleko od njega. Ovaj voz mogao je da autonomno funkcioniše do mesec dana, a dnevno je mogao da pređe do 1.000 kilometara.


FBiH će se zadužiti 27 miliona eura zbog projekta energetske efikasnosti i vodovoda Plava voda - Vijesti Banja Luka - Banjaluka Live\nPreskoči oglas Federalna vlada je prihvatila zaduženje Federacije BiH po Sporazumu o zajmu između BiH i Međunarodne banke za obnovu i razvoj (IBRD) za realizaciju projekta "Energetska efikasnost – dodatno finansiranje", u iznosu do 16.366.193 eura, što iznosi 60 posto ukupno odobrenih sredstava za BiH koja iznose 27.276.989 eura. Federalna vlada je prihvatila zaduženje Federacije BiH po Sporazumu o zajmu između BiH i Međunarodne banke za obnovu i razvoj (IBRD) za realizaciju projekta "Energetska efikasnost – dodatno finansiranje", u iznosu do 16.366.193 eura, što iznosi 60 posto ukupno odobrenih sredstava za BiH koja iznose 27.276.989 eura. TEKST SE NASTAVLJA ISPOD OGLASA Osnovni cilj i svrha projekta su unapređenje energetske efikasnosti u zgradama javnog sektora i pružanje podrške razvoju i primjeni prilagodljivih modela finansiranja energetske efikasnosti.\nVlada FBiH je prihvatila i zaduženje po Okvirnom sporazumu o zajmu između Bosne i Hercegovine i Razvojne banke Vijeća Europe (CEB) za realizaciju projekta izgradnje regionalnog vodovoda Plava voda, u iznosu do 11.000.000 eura.\nZajam se odobrava Federaciji BiH s rokom otplate do 20 godina i petogodišnjim grace periodom. Vlada FBiH Prijavi grešku\nSudar dva vozila u sarajevskom naselju Pofalići prouzrokovao saobraćajne gužve\nTodorić: Razočaran sam jer ću biti izručen Hrvatskoj, ali spreman sam za Remetinec


Krediti za refinansiranje postojećih kredita kod banaka za privredna društva i preduzetnike po programu fonda – ICR\nPravo na korišćenje sredstava Fonda, za refinansiranje postojećih kredita, imaće privredni subjekti razvrstani kao mikro, mala, srednja i velika pravna lica, registrovani u relevantom registru na području Republike Srbije.\nSredstva po ovoj kreditnoj liniji se mogu koristiti za kreditiranje privrednih subjekata koji se pretežno bave proizvodnom delatnošću i koji po poslednjem predatom bilansu kao i u momentu podnošenja zahteva za refinansiranje kredita upošljavaju minimum 50 radnika.\nKreditna sredstva će se odobravati sa kamatnom stopom od 1,5% na godišnjem nivou, ukoliko je sredstvo obezbeđenja kredita garancija poslovne banke, a u ostalim slučajevima 3% na godišnjem nivou, uz primenu valutne klauzule.\nUkoliko privredni subjekt posluje u nerazvijenim i izrazito nerazvijenim područjima kamatna stopa je 1,4% ukoliko je instrument obezbeđenja garancija/avalirana menica poslovne banke, a u ostalim slučajevima 2,8% na godišnjem nivou. Rok otplate je do 5 godina u okviru koga je grejs period do 1 godine.


Naslovna Info Srbija 85. Međunarodni poljoprivredni sajam u znaku novih tehnologija i širenja saradnje\nFoto: Vedran Stapić, Aleksandra Kekić\n„Dobra vam godina“, poželeo je ministar poljoprivrede Branislav Nedimović, otvarajući 85. Poljoprivredni sajam, rekavši da je došlo vreme da se uredi stanje u agraru.\nJubilarni 85. Međunarodni poljoprivredni sajam u Novom Sadu, ove godine je u znaku srpsko-francuskog prijateljstva, jer je ova zemlja partner ovogodišnje manifestacije. Dve države su prepoznale svoje potencijale u agraru, sa ciljem da unaprede saradnju. Kako je rekao ambasador Francuske Frederik Mondolini, Srbija je njihov glavni partner na Zapadnom Balkanu i centar stabilnosti.\nSa njim se složio ministar poljoprivrede Branislav Nedimović, koji je, otvarajući sajam, rekao da je došlo vreme da se uredi stanje u poljoprivredi. Pomenuo je pokretanje IPARD-a i 500 aplikanata, kao i prodaju IM-a, označivši ih kao izuzetne rezultate. „Moramo da sačuvamo poljoprivredu, zbog dece, koja će nas naslediti. Dobrva vam godina bila“, poručio je ministar.\nNedimović poručio da moramo da sačuvamo poljoprivredu\nPotreban dalji razvoj poljoprivrede\nPokrajinski sekretar za poljoprivredu Vuk Radojević poručio je da je Poljoprivredni sajam idealno mesto za predstavljanje inovacija u poljoprivredi i prehrambenoj industriji. Dodao je da je to praznik poljoprivrede, koji omogućava unapređenje i dalji razvoj saradnje učesnika, a posebno šansa za veću trgovinsku razmenu sa Francuskom.\n„Naš zadatak je da pomognemo malim i srednim preduzećima da budu konkurentna i bolje opremljena, kao i da ponude proizvode sa zaštićenim geografskim poreklom. Moramo da se borimo sa sušom, a primena informacionih tehnologija i digitalizacija su naša budućnost, kada je reč o daljem razvoju poljoprivrede“, istakao je Radojević.\nMemorandum o saradnji sa UAE\nKada je reč o klimatskim promenama, na Sajmu je potpisan i Memorandum o saradnji u oblasti poljoprivrede i bezbednosti hrane, između Srbije i Ujedinjenih Arapskih Emirata. Predstavnici ove zemlje istakli su da visoke temperature prete da ugroze snabdevanje stanovništva hranom, a posebno u siromašnim delovima sveta. Istakli su da je važno raditi na održivom razvoju.\nSajam kao podrška privredi Srbije\nGovoreći o samom značaju Poljoprivrednog sajma, direktor Novosadskog sajma Slobodan Cvetković, rekao je da je on mnogo više od priredbe, jer je u znaku saradnje, znanja, razmene iskustava, predstavljanja dostignuća, ali i sklapanja poslova: „Sajam je podrška privredi Srbije. Ove godine je za 10% veći, a imamo i više učesnika iz inostranstva. Svake godine idemo korak napred“.\nCvetković: Sajam je mnogo više od priredbe\nNovine, uz čuvanje tradicije\nOvogodišnju manifestaciju pozdravio je i gradonačelnik Novog Sada, Miloš Vučević, rekavši da je Poljoprivredni sajam epicentar u polju agrara. Posebno je istakao značaj prikazanih inovacija, kao i mogućnost za sklapanje novih poslovnih partnerstava. Poručio je da moramo da učimo i da se ne plašimo novih tehnologija, ali uz čuvanje tradicije. „Imamo najbolju zemlju i vredne poljoprivrednike – to treba iskoristiti“, poručio je Vučević.\nPrethodni tekstTužna priča o Queen-ovoj “Show must go on” (VIDEO)\nSledeći tekstRadovi na rekonstrukciji vodovodne mreže u Despotovu


Jeftini letovi iz Nan do Južnog Sudana - Avio karte Nan Južni Sudan - eSky.rs\nAvio karte iz Nan do Južnog Sudana\nPretražite letove iz Nan do Južnog Sudana\nProverite najbolje prilike za letove iz Nan do Južnog Sudana\n✔ Postoje li posebne ponude za letove iz Nan do Južnog Sudana na eSky.rs?\n✔ Mogu li se pobrinuti za osiguranje prilikom rezervacije leta iz Nan do Južnog Sudana?\n✔ Ako rezervišem let iz Nan do Južnog Sudana, mogu li da rezervišem ujedno i smeštaj?\n✔ Koje avio-kompanije nude letove iz Nan do Južnog Sudana?\nBudite sigurni, da na eSky.rs ponuda letova iz Nan do Južnog Sudana uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Tajlanda Jeftini letovi iz Tajlanda Jeftini letovi za Kon Kaen Jeftini letovi iz Kon Kaena Jeftini letovi za Kokosova ostrva Jeftini letovi sa Kokosovih ostrva\nJeftini letovi do Laosa Jeftini letovi iz Laosa Jeftini letovi do Bathurst Airport Jeftini letovi od Bathurst Airport


Svako ko povrijedi ugled Srpske i njenih naroda biće procesuiran - FILTER\n– Ovdje se željelo uvesti jedno posebno krivično djelo gdje su predviđene kazne zatvora do tri godine za osnovno djelo, a kvalifikovano djelo od šest mjeseci do pet godina – rekao je Petković za ATV.\nOn je dodao da će Narodna skupština donijeti zakon kojim se neće primjenjivati odluka visokog predstavnika i kojim se obavezuju nadleži organi Republike Srpske, odnosno da neće sarađivati sa nadležnim organima BiH na primjeni odluke koju je nametnuo visoki predstavnik.\n– Na jednoj strani to znači da organi Republike Srpske neće sarađivati ako Tužilaštvo BiH, Sud BiH, SIPA ili bilo koja druga agencija na nivou BiH budu željeli da provode odluku viskog predstavnika u Srpskoj. Organi Republike Srpske neće im dati podršku, ni logističku ni pravnu ni bilo kakvu drugu i nećemo dozvoliti da se ta odluka provede na niovu Srpske – istakao je Petković.\n– Protiv njega će biti pokrenut krivični postupak s obzirom na to da se ovdje radi o djelima protiv ustavnog uređenja, na neki način podrivanju ustavnog poretka i narušavanju ugleda Republike Srpske. Bez obzira gdje izjavio, u Sarajevu ili nekom drugom mjestu, biće procesuiran i biće pokrenut krivični postupak – rekao je Petković koji je i advokat.\nPodsjećamo, posebna sjednica Narodne skupštine Republike Srpske biće održana u petak u 12.00 časova i biće zatvorena za javnost.\nTags: Milan Petković Narodna skupština Republike Srpske\nPrethodna Upaljen narandžasti meteoalarm zbog visokih temperatura\nSledeća Kraj za Majdova: Srpski džudista eliminisan već u prvom kolu


Obeležena 23. godišnjica bombardovanja zgrade SUP-a u Mitrovici\nPolaganjem cveća i odavanjem pošte stradalima, obeležena je 23. godišnjica NATO bombardovanja zgrade SUP-a u Kosovskoj Mitrovici.\nSa skupa u Kosovskoj Mitrovici (Foto Radio Kontakt Plus )\nČlanovi porodica, kolege i prijatelji zapalili su sveće i položili cveće u neposrednoj blizini Filozofskog fakulteta u Mitrovici, na mestu gde su tri osobe ubijene, a više njih povređeno.\nNa današnji dan, pre 23 godine, dva NATO projektila pogodila su zgradu SUP-a.\nTada su poginuli načelnik Službe za upravne poslove, Milomir Aksentijević, policajac Nenad Vitković i civil Hasibe Mešahrani.\nTeže je povređeno 25 civila i 12 pripadnika MUP-a.\nPre nekoliko godina, u blizini mesta gde su pomenuta lica nastradala, postavljeno je spomen-obeležje, na kojem je uklesano: "Ne umiru oni kojih se sećamo".\nNa mestu gde je nekada bila zgrada SUP-a, pogođena NATO projektilima, danas se nalazi Filozofski fakultet Univerziteta u Prištini.


Ne postoji ustavna mogućnost za sazivanje Sobranja\nBeta 20. aprila 2016. 19:10\nPredsednik Skupštine Makedonije Trajko Veljanovski ocenio je danas da ne postoji ustavna mogućnost za sazivanje tog parlamenta koji je raspušten da bi bili održani izbori 5. juna.\n„Svako sazivanje sednice već raspuštenog Sobranja predstavljalo bi grubo kršenje Ustava Republike Makedonije“, rekao je Veljanovski.\nOn je to saopštio povodom uslovljavanja predsednika najveće opozicione stranke Socijaldemokratskog saveza Makedonije (SDSM) Zorana Zaeva da će na sastanku lidera makedonskih stranaka u Beču učestvovati samo ako budu odloženi parlamentarni izbori i povučena odluka o aboliciji političara.\nVladajuća VMRO DPMNE je ocenila da je odluka Zorana Zaeva „neodgovorna i destruktivna“, kao i da vodi produbljavanju krize.\nNajveća opoziciona stranka, kako je rekao Zaev, poštuje inicijativu EU i komesara Johanesa Hana, ali će na pregovorima u Beču učestvovati samo ako se prethodno ispune ta dva uslova.\nDodao je da su o stavu SDSM obavešteni evroposlanici Ivo Vjagl, Ričard Hovit i Eduard Kukan koji su posredovali u postizanju Dogovora iz Pržina i inicirali sastanak u Beču na kojem bi taj dogovor, čije je sprovodjenje u zastoju, trebalo ponovo da se aktivira.\nU pokušaju da nadju rešenje za zaoštrenu političku krizu u Makedoniji posrednici EU pozvali su zavadjene makedonske političare na pregovore u petak u Beču.\nPrema EU, cilj pregovora u Beču nije novi sporazum, već sprovodjenje Dogovora iz Pržina i izlazak Makedonije iz političke krize.\nNa poziv su pozitivno odgovorili i potvrdili dolazak lider vladajuće VMRO DPMNE Nikola Gruevski i Ali Ahmeti, lider albanke stranke DUI koje je deo vlade, dok se još nije odazvao predsednik DPA Menduh Tači.\nPored Zaeva i Gruevskog, Dogovor iz Pržina su potpisali lideri dve partije Albanaca u Makedoniji, DUI Ali Ahmeti i DPA Menduh Tači.\nKriza u Makedoniji traje skoro dve godine, a dodatno je zaoštrena odlukom vladajuće koalicije u makedonskom parlamentu da raspiše izbore za 5. jun uprkos protivljenju opozicije, kao i odlukom predsednika države Djordja Ivanova da abolira političare, medju kojima je najviše funkcionera vladajuće stranke u slučajevima koji su vezani za aferu prisluškivanih razgovora.\nBanjaluka:Nevreme rušilo stabla i isključilio struju


Erbas sustiže Boing | Glas javnosti\nPočetna > Vesti > Erbas sustiže Boing\nMrtva trka između evropskog i američkog proizvođača vazduhoplova\nEvropski proizvođač aviona „Erbas“ po porudžbinama u 2007. godini približio se glavnom rivalu, američkom „Boingu“ - ocena je Luj Galoa, izvršnog direktora „Erbasove“matične kompanije EADS\nIstovremeno, „Boing“ je saopštio da je dobio rekordnih 1.413 porudžbina za komercijalne avione. „Nisam zabrinut zbog razlike jer, kada dva rivala drže između 40 i 60 procenata tržišta, oni su jednaki u očima kupaca“, rekao je Galoa.\nČelnik EADS, Evropskog konzorcijuma za izradu vazduhoplova, vojne i svemirske opreme, takođe je rekao da želi da korporacija smanji zavisnost i od „Erbasa“ i od promena kursa dolara u odnosu na evro.\n„Erbas“ u prometu EADS sada učestvuje sa oko 70 procenata, ali je, prema rečima Galoe, cilj da se poslovi u okviru korporacije do 2020. podele na 50-50 odsto između „Erbasa“ i ostalih filijala. „Naši glavni ciljevi su SAD i Azija“, naglasio je Galoa.\nOn je ocenio da je 2007. u celini bila uspešna godina, uz vrednost porudžbina procenjenih na oko 125 milijardi evra. „Erbas“ je lane prodao 1.300 aviona po mnogo boljim cenama nego što se očekivalo, čime je ostvaren višak od oko pet milijardi evra, istakao je Galoa. Akcije EADS su porasle za 3,3 procenta, što je najveći rast od novembra minule godine. U narednoj, na profit EADS bi trebalo najviše da utiču eventualni ugovori o prodaji borbenih aviona „jurofajter“, kao i moguće isporuke vojnih aviona-tankera za dopunu goriva u vazduhu za potrebe američke armije, navela je agencija Blumberg.\n„Jurofajter“, zajednička kompanija EADS, britanske firme „BAE-sistem“ i italijanske „Finmekanika“, dobio je krajem prošle godine porudžbinu od Saudijske Arabije za isporuku 72 aviona.


Evropska unija i Rusija upozoravaju da je preuranjeno uvoditi sankcije Iranu\nEvropska unija je upozorila da je preuranjeno uvoditi sankcije Iranu zbog toga što Teheran nije ispunio zahtev UN da do 31. avgusta obustavi nuklearne aktivnosti.\n“Za EU, diplomatija ostaje broj jedan u iznalaženju rešenja“, izjavio je finski ministar spoljnih poslova Erki Tuomioja, čija zemlja predsedava EU. On je na sastanku ministara spoljnih poslova zemalja članica EU istakao da sada nije ni vrem ni mesto da medjunarodna zajednica uvede sankcije Iranu. Tuomioja je rekao da ukoliko Iran zaista traži pregovore, onda treba da se vidi o kakvim uslovima je reč.\nVisoki predstavnik Evropske unije za spoljnu politiku i bezbednost Havijer Solana izjavio je danas da namerava da se početkom sledeće nedelje sastane sa glavnim iranskim pregovaračem Alijem Laridžanijem.\n“Mislim da je u diplomatiji rešenje, rekao je Solana u finskom gradu Lapenranti, gde se održava sastanak šefova diplomatije 25-orice. On je dodao da će sastanak najverovatnije biti održan u Evropi, ali ne navodeći više detalja.\nAmerički zvaničnici su najavili da neće posegnuti ni za jednom akcijom pre nego što se Solana sastane sa Laridžanijem.\nRusija sumnja u svrsishodnost sankcija prema Iranu\nŠef ruske diplomatije Sergej Lavrov izrazio je sumnju u svrsishodnost uvodjenja sankcija prema Iranu i ocenio da krizne situacije treba rešavati dijalogom.\n"Krizne situacije treba rešavati dijalogom, a ne sankcijama. Mi uzimamo u obzir iskustvo iz prošlosti i ne možemo da se pridružimo ultimatumima koji vode u ćorsokak", kazao je Lavrov.\nOn je kazao da sve odluke treba da budu usmerene na neširenje nuklearnog naoružanja i obezbedjivanje prava država na korišćenje atomske energije u mirnodopske svrhe, uz poštovanje medjunarodnih obaveza.\n"Kojim metodama se može postići takav cilj, to je pitanje koje se sada razmatra. Mi dozvoljavamo mogućnost korišćenja širokog spektra sredstava koja će dovesti do željenog rezultata", ukazao je Lavrov.\nPotpredsednik ruske vlade i ministar odbrane Sergej Lavrov izrazio je danas žaljenje što Iran, uprkos zahtevu UN, nastavlja proces obogaćivanje uranijuma, ali je kazao da Rusija veoma oprezno prilazi mogućnosti uvodjenja sankcija Teheranu.\n"Treba sačekati susret šestorice. Oni će razmotriti pozicije i koordinirati dejstva", istakao je Ivanov.\nŠefovi diplomatija stalnih članica Saveta bezbednosti UN i Nemačke sastaće se 7. septembra kako bi odžali konsultacije o iranskom nuklearnom problemu.


Plug-in hibridni Porsche 911 stiže 2023.\n7 Dec 2017 - 18:30 Top secret Link\nPrema najnovijim saznanjima, Porsche će svojim kupcima ponuditi plug-in hibridnu verziju modela 911 sredinom životnog veka sledeće generacije ovog automobila. Drugim rečima, hibridna 911-ica bi na tržištu trebalo da postane dostupna u osveženoj, odnosno facelift verziji sledeće 911-ice.\nOva informacija stiže sa samog Porscheovog vrha, odnosno od šefa štutgartskog proizvođača Olivera Blumea, a recimo da se lansiranje nove 911-ice inače očekuje najkasnije tokom 2019. Blume veruje da će do 2023. 911-ici biti potreban plug-in hibridni pogonski sklop, a nova generacija baterija koja bi do tada trebalo da se nađe na tržištu će omogućiti ugradnju zahvaljujući svojoj očekivano manjoj masi i većem kapacitetu.\nBlume je istakao da konačna odluka još uvek nije doneta, ali rekao je i da je on uveren da će to ipak biti tako. Takođe, izjavio je da bi plug-in hibridna 911-ica svoim vozačima trebalo da ponudi i električnu autonomiju od oko 70-ak km.\nčitanja : 161


Wiener Gürtel: Veliki radovi i rekonstrukcija tokom celog leta\nNaslovna VestiAustrijaWiener Gürtel: Veliki radovi tokom celog leta\nWiener Gürtel: Veliki radovi tokom celog leta\n20. jula 2018 u 09:33\nVozači u Beču, za vreme leta, moraće da se naoružaju strpljenjem zbog radova na saobraćajnoj infrastrukturi i usporenenog saobraćaja. Wiener Gürtel je na redu!\nZa Beč dolazak leta znači i znatno veći broj gradilišta u gradu. U vreme godišnjih odmora radiće se na mnogim putevima i ulicama Beča, što svakako podrazumeva izmene u saobraćaju i velike gužve.\nNajveći radovi se trenutno odvijaju na Bečkom pojasu – Wiener Gürtel,jednoj od nаjznаčаjnijih sаobrаćаjnicа u grаdu i jednom od najprometnijih gradskih puteva u Evropi.\nRadovi će trajati do septembra i izvršiće se rekonstrukcija Döblinger Gürtel, Währinger Gürtel, Lerchenfelder Gürtel, Gaudenzdorfer Gürtel do Margaretengürtel-a.\nRekonstrukcija se odvija u etapama što znači da kako se završi jedan deo, tako se odmah prelazi na sledeći. Usporeni saobraćaj je neminovan zbog delimičnog zatvaranja ili manjem broju traka. Velike gužve na Wiener Gürtel-u izazivaju nervozu kod vozača, koji u špicu i po pola sata čekaju da pređu neke delove Bečkog pojasa.\nNi znak sa „Informacijama o gradilištu“ na kome se nalazi simpatični slono koji kaže: „Beton se mora ojačati, tražimo vaše razumevanje!“, ne pomaže. Dve trake su blokirane, vozila mile, zaobilazi se levo i desno, te bečki vozači imaju malo razumevanja za „neophodane popravke“ na saobraćajnoj „žili kucavici“ grada Beča.\nÖAMTC preporučuje zaobilazak ovog područja i korišćenje alternativnih pravaca, ukoliko je to moguće.\nBečki pojаs Wiener Gürtel Straße je treći po redu sаobrаćаjni prаvаc koji okružuje centrаlne delove Bečа,iod kojeg se odvаjаju znаčаjne mаgistrаlne sаobrаćаjnice koje odvode sаobrаćаj iz centrа kа udаljenijim delovimа grаdа i Bečkog regionа.\nSaobraćajni zastoji na autoputu A22\nNa Brigittenauer Brücke, do sredine 2019. godine izvodiće se radovi na delu ulaska i izlaska sa autoputa A22, kao i na delu za pešake između Dunavskog ostrva i Dunav parka. Na delu priključenja na A22, u pravcu tunela Kaisermühlen je zbog radova povećana gužva, a može doći i do zastoja u saobraćaju.\nPrema zvaničnim informacijama, 8 miliona evra biće uloženo u renoviranje mosta Brigittenauer Brücke, koji je izgrađen 1980. godine.\nPROČITAJTE JOŠ I OVO: Pametni semafori sa senzorima uskoro na bečkim ulicama


Kanada može ostati bez novih 170.000 imigranata u 2020. godini | 013 info\nTanjug\tSre, 03/06/2020 - 09:39\nKanada se smatra jednom od "mlađih " zemalja G7, delom zahvaljujući stalnom prilivu imigranata, smatra predstavnik Kraljevske banke Kanade (RBC) Endrju Agopsovic.\nKanada bi ove godine mogla ostati bez 170.000 novih imigranata, što će biti još jedan udarac zemlji koja se oslanja na priliv novih ljudi koji bi pokrenuli sektor stanovanja i potrošnje.\n"Ako putne restrikcije traju čitavo leto, očekujemo da vidimo da će 2020. godine ući u zemlju 170.000 manje budućih stalnih stanovnika nego što je bilo planirano - a sve u godini u kojoj bi Kanada trebala da primi rekordan broj novopridošlih ljudi", saopsteno je iz RBC.\nKanadska populacija je prošle godine porasla za oko 580.000 ljudi (1,6 procenata), a imigranti su činili oko 80 odsto tog povećanja, prenosi "Fajnenšel post".\n"Zapravo, gotovo dve trećine imigranata je u aktivnom radnom dobu između 25 i 54 godine. Zato je Kanada jedna od mlađih zemalja G7 ", kaže Agopsovic.\nUsporavanje protoka imigranata pogodiće brojne ključne sektore ekonomije, poput stanovanja.\n"Skoro svi najveći gradovi u Kanadi su videli da BDP raste brže od nacionalnog proseka, što je odraz njihove velike populacije imigranata. Usporavanje potražnje stanova i kuća za nove imigrante moglo bi pritisnuti tržište stanovanja", dodaje Agopsovic.\nOdsustvo stranih studenata sa univerziteta takođe će oduzeti ekonomiji prihod od najmanje šest milijardi dolara i istovremeno dragoceni izvor buduće kvalifikovane radne snage, navodi ''Fajnenšel post''.\nBez novih imigranata, Kanada će krenuti ka "fiskalnoj litici", jer je cena za borbu protiv koronavirusa već dostigla 160 milijardi dolara, a Otava treba da stvori prihode da počne da otplaćuje rastući dug, dodaje taj list.\nBendžamin Tal, ekonomista CIBC World Markets, takođe veruje da će imigracijski tok ove godine naglo pasti bez jasnog puta ka oporavku.\nOn kaže da, međutim, postoje spoljni faktori koji bi mogli da pokrenu imigraciju.\n"Kanadski građani koji žive u Hong Kongu mogli bi početi da se vraćaju jer taj region nije više isti zbog kineskog suzbijanja građanskih sloboda. U međuvremenu, Kanađani se, takođe, verovatno neće seliti u SAD zbog nedostatka mogućnosti i pada ekonomije, i u određenoj meri, rasnih nemira u toj državi", rekao je Tal.\nKorona virus, kako dodaje, takođe radi na zamrzavanju odliva mozgova, "jer će se manje Kanađana preseliti u SAD tokom krize".


„Vaskrsni, Srbijo“: Svečana akademija u Narodnom pozorištu Užice - Užice Oglasna Tabla\n24 децембра, 2018 0265\nMuzičko scenski program „Vaskrsni, Srbijo“ autorke Danijele Vasilijević sa Pedagoškog fakulteta Užice biće izveden na sceni Narodnog pozorišta Užice u ponedeljak, 24. decembra od 19, 30 časova.\nProgram u formi Svečane akademije biće izveden ponovo u čast stogodišnjice od završetka Prvog svetskog rata, budući da je premijera, drugim povodom bila aprila 2016.a nakon toga je sa velikim uspehom gostovao u Banja Luci i Beču.\nU ovom muzičko scenskom programu koji je režirao glumac Narodnog pozorišta Užice, Nemanja Hadži Jovanović, učestvuje preko 100 protagonista: studenata i učenika, profesora, kao i hor Pedagoškog fakulteta Užice pod dirigentskom palicom Daniele Suzdilovski.\nPremijerno je Svečana akademija Vaskrsni, Srbijo!! (pre) 100 godina( posle) bila upriličena obeležavanju stogodišnjice povlačenja srpske vojske i naroda sa teritorije srpske države, a velikim uspehom gostovala je i u Banja Luci i Beču.\nObnavljanje ovog programa, povodom obeležavanja veka od završetka Prvog svetskog rata i izvođenje u Narodnom pozorištu Užice inicirala je Užička parlamentarana unija u saradnji sa Pedagoškim fakultetom Užice i uz podršku Grada Užica.\nRaspisan Drugi javni poziv za IPARD podsticaje za ulaganje u prerađivačke kapacitete


Danijel Džejkob evocirao uspomene na vreme kada je igrao u Srbiji\nRenomirana kanadska medijska kuća „LA PRESSE“ objavila je opširan intervju sa nekadašnjim reprezentativcem Srbije Danijelom Džejkobom koji trenutno radi u Montrealu kao trener. Ovu izuzetno zanimljivu priču prenosimo u celosti: Danijel…\nNovi svetski antidoping kodeks stupa na snagu od 2021. godine\nOd 1. januara 2021. godine stupa na snagu novi svetski antidoping Kodeks, a najznačajnije promene su ukratko predočene OVDE.\nNenad Raković u Čikagu živi svoj hokejaški san\nNekadašnji hokejaš Partizana i bivši reprezentativac Srbije Nenad Raković u Čikagu već dve godine radi na izuzetno zanimljivom projektu koji okuplja mlade hokejaše iz Amerike Kanade, Srbije i Slovačke. Raković je trener Kjub razvojnog tima,…\nZvezda treći put bolja od Vojvodine\nHokejaši Crvene zvezde treći put ove sezone savladali su Vojvodinu. U meču Prvenstva Srbije, koji je na programu bio minulog vikenda u Novom Sadu, Zvezda je slavila rezultatom 4:1 (2:0, 0:1, 2:0). Beogradski crveno-beli poveli su golom…\nIN MEMORIAM: Dejan Balan (1967-2020)\nPosle kratke i teške bolesti u Beogradu je u 54. godini preminuo Dejan Balan, dugogodišnji hokejaš Partizana i Kraljevskog klizačko-hokejaškog kluba Beograd. Dejan Balan rođen je u Beogradu 31. marta 1967. godine, a završio je Filozovski…\nHokejaši Crvene zvezde i Vojvodine odigrali su prve utakmice u okviru seniorskog Prvenstva Srbije, a beogradski crveno-beli slavili su u oba meča. U prvom duelu, odigranom u Novom Sadu, Zvezda je pobedila 10:2, dok su u drugoj utakmici…\nPandemija virusa COVID-19 koja bukti širom planete nanela je i nanosi veliku štetu hokeju na ledu i to na globalnom nivou. Jer, reprezentativni hokej staje do daljnjeg. Nakon što je polovinom septembra na osnovu preporuke ekspertske grupe…\nMinulog vikenda nastavljeno je takmičenje u državnim prvenstvima po uzrastnim kategorijama, a u utakmicama koje su odigrane uočena su određena nepoštovanja unapred propisanih pravilnika, pa je Kancelarija SHLS imala potrebnu da reaguje. Kao…\nUpravni odbor SHLS doneo odluke o finansijskoj pomoći klubovima\nU situaciji kada je zbog pandemije virusa Covid-19 finansijsko poslovanje klubova dodatno otežano, Savez hokeja na ledu Srbije pronašao je način da, u skladu sa svojim mogućnostima, pomogne klubovima. Na 21. sednici Upravnog odbora SHLS…\nUjedinjeni klubovi otpočinju hokejašku sezonu\nU toku predhodne nedelje na ledu “Pionira” su se odigrale prijateljske utakmice izmedju igrača SKHL Crvene Zvezde i HK Partizana u kategorijama do 12 i 16 godina. Lepa vest za hokej, saradnja dva kluba na ovakvom nivou posle oredjenog…


Roditeljima palih boraca u Trebinju krov nad glavom Roditeljima palih boraca u Trebinju krov nad glavom\nObjavljeno: 19. 5. 2019 u 16:53h\nRadovi na adaptaciji stambenih objekata roditeljima palih boraca u Trebinju počinju čim to vremenske prilike budu dozvolile, saznali smo u Odjeljenju za boračko-invalidsku zaštitu grada Trebinja, koji je i investitor ovih radova.\nZa ove namjene će se iz gradske kase izdvojiti 100.000 maraka, a na konkurs se prijavilo 49 roditelja palih trebinjskih boraca, vlasnika stambenih jedinica kojima je potrebno renoviranje stambenog prostora.\nČetiri porodice, roditelji palih boraca, su kako saznajemo najprioritetnije, jer imaju oštećenja krova pa će se kod njih djelovati odmah nakon stabilizacije vremena, dok će se kod ostalih djelovati onako kako je utvrdila komisija koja je obišla sve prijavljene.\nOvo je prvi put da trebinjska Gradska uprava pokreće ovaj program jer su, kako kaže gradonačelnik Mirko Ćurić, odlučni u namjeri da svakoj majci ili ocu obezbijede dostojanstvenu starost i dostojanstven krov nad glavom.\nIstovremeno s ovim, sprovodi se i program pomoći za 250 supruga umrlih boraca, za šta Gradska uprava na godišnjem nivou izdvaja 80.000 maraka.\n“I ovo je prvi ovakav projekat u Republici Srpskoj, prema kome će i supruge, kao i njihovi muževi da su živi, dobijati mjesečne ili godišnje dodatke”, kaže Ćurić.\nTagovi: Borci RSTrebinje


Zanimljivosti dana : Paleontolozi otkrili novu vrstu dinosaurusa\nPaleontolozi otkrili novu vrstu dinosaurusa\nObjavljeno 18 jul 2013 | Autor Zanimljivosti dana\nNaučnici sa Univerziteta u Juti odnosno paleontolozi su uspeli da indetifikuju potpuno novu vrstu dinosaurusa koja je bila 15 metara dugačka, i teška neverovatnih dve i po tone ovi dinosaurusi su imali zuzetno dugačke rogove.....\nPaleontolozi navode da je, sudeći prema skeletu,novi dinosaurus pripadao familiji triceratopsa, bio dugačak 15 metara i imao neobično velike nozdrve i izuzetno dugačke rogove.Nova vrsta dobila je ime Nasutoceratops titusi.\nDoktor Mark Loven, sa Univerziteta i Prirodnjačkog muzeja u Juti, izjavio je da je otkriće potpuno šokiralo ceo tim.Ovaj proanlazak "nove vrste" dinosaurusa je objavljen na sajtu royalsocietypublishing.org.\n"Nikada ne bismo predvideli da je dinosaurus iz ove familije mogao da izgleda ovako", kaže Loven.\nIako je fosil pronađen 2006. godine, naučnicima je trebalo nekoliko godina da pripreme skelet.Stene u kojima je pronađen su 75 miliona godina stare, pa je tako ova veličanstvena životinja hodala Zemljom tokom perioda Gornje krede.\n"Rogovi su dosta veliki što se tiče triceratops familije. Osim toga imaju i najveći nos“, dodao je Mark Loven.I pored pomalo zastrašujućeg izgleda, nova vrsta dinosaurusa je, kao i uostalom i ostatak triceratops familije, biljojed.\nCeo Holivud sinoće okupio u Teatru "Dolbi" u Los Anđelesu na 89. po redu svečanoj dodeli…\nKinez plaća odštetu devojci zbog nevinosti\nKinez pod imenom Li će osim novčane kazne svojoj mladoj ljubavnici morati napisati i…


Spor se rasplamsao krajem 2018. godine u vezi sa ratnom prošlosti ove dvije zemlje i kompenzacijama žrtvama prisilnog rada tokom japanske okupacije, što je podstaklo nacionalizam i izazvalo bojazan od posljedica po trgovinu.\nJužnokorejski predsjednik Mun DŽae In rekao je danas da trgovinske restrikcije narušavaju međunarodni ugled Japana i optužio Tokio za korištenje industrijske prednosti kao oružja protiv druge zemlje.\n“Čak i ako ima nekih koristi, one će biti kratkoročne. Na kraju je ovo igra bez pobjednika, u kojoj svi, uključujući Japan, postaju žrtve”, rekao je Mun.\nJapanske vlasti saopštile su da je izvoz tehnolškog materijala odobren poslije “striktne provjere” i upozorile da bi kontrole mogle biti proširene i na drugu robu. Srna\nTagovi: izborizvoztokiovisokotehnološki materijal


Predstavljamo vam novog Člana VirtualnogGrada - studio za negu i održavanje tela Motus! Ovo mesto postoji da biste se vi rešili zdravstvenih problema i osećali bolje. Čak, bolje nego što ste i mislili da možete! Njihova delatnost je fizikalna terapija i rehabilitacija, s akcentom na manuelnu medicinu. Od svih usluga fizikalne terapije, posebno se izdvajaju manuelna terapija i kiropraktika, pomoću kojih se već godinama izuzetno uspešno rešavaju različiti zdravstveni problemi.


Vučić i SNS razorili poljoprivredu | Novine Toronto\nVučić i SNS razorili poljoprivredu\nSkupština slobodne Srbije saopštila je da smatra da je najavljeno formiranje ministarstva za brigu o selu "vrhunac licemerja" predsednika Srbije Aleksandra Vučića i Srpske napredne stranke (SNS) zbog toga što su oni "poslednjih osam i po godina sistematski radili na uništenju poljoprivrednika".\nSkupština je navela da je Vučićeva vlast ukinula poljoprivrednicima regres za gorivo, da su subvencije u biljnoj proizvodnji "obesmišljene" smanjenjem sa 12.000 na 4.000 dinara po hektaru, a "dramatično je redukovan" i broj subvencionisanih hektara - sa maksimalno 100 na 20.\nSkupština piše da je vlast državnim poljoprivrednim zemljištem raspolagala kao da je "njihova prćija", favorizujući svoje "igrače" a ignorišući da to zemljište pripada svim građanima Srbije.\n"Najbolji dokaz za tu tvrdnju je tzv. Tenisov zakon, odnosno izmene i dopune Zakona o poljoprivrednom zemljištu, kojim se 30 odsto zemljišta na teritorijama lokalnih samouprava dodeljuje takozvanim investitorima, a u pitanju su hiljade i hiljade hektara koje su obrađivali domaći poljopivrednici", navodi se u saopštenju.\nTo što je izmenama Zakona o prodaji poljoprivrednog zemljišta omogućeno stranim investitorima da kupuju poljopivredno zemljište, predstavlja, kako smatra Skupština slobodne Srbije, "još jedan snažan udar na seljake u Srbiji" jer su za njih u poslednjih osam godina licitacije organizovanekasno, "sa očitom namerom da odustanu od najma državnog zemljišta".\nU tekstu piše da je samo u poslednjih tri godine ugašeno je i iz registra brisano 60.000 poljoprivrednih gazdinstava "čime je izvršena stravična depopulacija sela" od kojih u nekima više nema ni jednog stanovnika.\nZato je, piše u saopštenju, "jasno da formiranje ministarstva za brigu o selu predstavlja još jedan primer jeftinog političkog marketinga kojim se želi prikazati da vlast navodno brine o selu i seljacima".\nPoljoprivrednici okupljeni u Skupštinu slobodne Srbije su Vučiću poručilida se ne brine o njima: "Jer vaša je briga gora od svih elementarnih nepogoda! Možete nam pomoći jedino ako se sklonite iz politike".


BrunataNet – Merenje potrošnje daljinskim očitavanjem\nKada izaberete BrunataNet, ne dobijate samo na tržištu najnapredniji i naprecizniji sistem daljinskog očitavanja, takođe dobijate mnoštvo izbora da sistem prilagodite prema potrebama i zahtevima Vašeg domaćinstva.\nBrunataNet može biti prilagođen prema individualnim potrebama, prema tome koji tip potrošnje će biti registrovan i koje potrebe nadgledanja trebate- generalno prema potrebama svakog individualnog domaćinstva.\nSistem može biti korišćen da registruje samo potrošnju vode. Ili može biti korišćen za jednovremeno registrovanje potrošnje struje, vode, toplotne energije i gasa.\nMoguće je podesiti očitavanje svih tipova potrošnje u svim stanovima u jednoj zgradi. Može se montirati PC u domarevoj kancelariji ili preko posebne prostorije i modema preneti očitavanja u administratovu kancelariju. Ili je moguće instalirati obe kombinacije.


Upravni sud naložio odlaganje radova na izgradnji gondole na Kalemegdanu - MediaSfera\nMinistarstvo građevinarstva uložiće tužbu na rešenje Upravnog suda\nU tom Ministarstvu kažu da će poštovati odluku Upravnog suda, ali i da se nadaju da će taj sud isto tako ažurno i efikasno raditi i po tužbi na rešenje o odlaganju izvršenja, saznaje Tanjug.\n„Povodom odluke Upravnog suda o odlaganju izvršenja rešenja Ministarstva građevinarstva, saobraćaja i infrastrukture za pripremne radove na izgradnji gondole na Kalemegdanu želimo da naglasimo da je ova poseba građevinska dozvola doneta po zahtevu Skijališta Srbije na osnovu člana 133. Zakona o planiranju i izgradnji„, navode u ministarstvu za Tanjug.\n„Izražavamo nadu da će Upravni sud po tužbi protiv rešenja Ministarstva raditi jednako ažurno i efikasno kao što je doneo rešenje o odlaganju izvršenja našeg rešenja“, kažu u Ministarstvu građevine.\nPodsetimo gradske vlasti najavile su izgradnju gradske žičare s kabinama – „gondola“ preko reke Save – od tvrđave na Kalemegdanu, do parka „Ušće“ dužine 1.000 metara, duž kojih će se putnici prevoziti u 25 kabina. Žičara bi, kako je najavljeno, trebalo da ima kapacitet od 3.000 putnika na sat, u oba smera, a vreme putovanja sa jedne obale reke na drugu bi bilo oko pet minuta.\nTagoviAntički Singidunum Beogradska tvrđava Evropa Nostra Gondola Kalemegdan RERI rešenje tužba Upravni sud


Veselin Jevrosimović: Anatomija autonomnih automobila - Telegraf.rs\nVeselin Jevrosimović: Anatomija autonomnih automobila\nDa bi vozila bez vozača nesmetano funkcionisala i bila bezbedna po sve učesnike u saobraćaju, treba da je budu omogućeni brojni preduslovi...\nUostalom, možda je upravo ovo oblast koja predstavlja očigledan dokaz da smo zagazili u tehnološku budućnost o kojoj smo maštali krajem prethodnog milenijuma.\nPremda na osnovu svega što ovih dana možemo da pročitamo deluje kao da je samo pitanje dana kada ćemo u salonima automobila moći da vidimo nove modele sposobne da nas prevezu do odredišta bez našeg angažovanja, situacija je malo komplikovanija.\nNaime, da bi vozila bez vozača nesmetano funkcionisala i bila bezbedna po sve učesnike u saobraćaju, treba da je budu omogućeni brojni preduslovi. U pozadini imamo izuzetno kompleksan infrastrukturni i hardversko-softverski sistem. Senzori u samom automobilu prvi su i osnovni element koji obezbeđuje da vozilo „vidi“ okruženje.\nOno što detektuje automobil potrebno je ali ne i dovoljno - mora da postoji pametna povezana saobraćajna infrastruktura koja će vozilima dostavljati neophodne informacije o široj situaciji. Takođe, ti isti sistemi, poput pametnih semafora i signalizacije, mogu da prihvate podatke od automobila i da ih proslede ostalim učesnicima u saobraćaju.\nPrikupljeni podaci treba da budu smešteni u nekoj vrsti klaud okruženja koje je robusno i uvek dostupno. Jednako bitna je i brzina i pouzdanost veze koja će da omogući razmenu podataka. Tu na scenu stupaju mobilne mreže pete generacije. Softverska rešenja za upravljanje ovako kompleksnim sistemom zaslužuju poseban članak, o čemu ću pisati nekom drugom prilikom.\nNa kraju, ali ništa manje značajna je i kompjuterska snaga, u samom vozilu i u klaudu, neophodna za pokretanje programa i obradu podataka u realnom vremenu. Na sve to moramo imati u vidu borbu proizvođača za ostvarenje što niže cene vozila i uspostavljanje standarda na globalnom nivou.\nDok svaka od pomenutih komponenti ne bude uklopljena u jedinstven sistem i dovoljno pouzdana, ne možemo da očekujemo masovnu primenu autonomnih automobila, dostavna vozila bez vozača i slična rešenja. Dobra vest je da se na svemu nabrojanom uveliko radi.\nOsim toga, delovi ovako zamišljenog sistema omogućiće i brojne druge pogodnosti koje nude pametni gradovi, veštačka inteligencija i sveprisutan pristup internetu. Bezbednost saobraćaja, telemedicina, kvalitetnije obrazovanje i internet stvari samo su neke od njih.\nHoćemo li mi voziti te automobile i kakav će biti smisao uživanja ako lično ne budemo upravljali svojim makinama!? Jednoga dana prevozna sredstva neće ni biti u ličnom vlasništvu jer se ide na to da jedino zarađuju kompanije koje proizvode i one koje rentiraju.